text:
PROGRAMA A MANGIPAAY ITI PATAS NGA OPORTUNIDAD ITI PAGTRABAHUAN
PALAWAG MAIPAPAN ITI PAGALLAGADAN
Maika-1 iti Disiembre, 2021
Agtalinaed ti Oahu Transit Services, Inc. (OTS) a nakakomit iti akemna iti komunidad a serserbianmi ken kadagiti empleadomi. Kas agpatrabaho a mangipaay iti patas nga oportunidad, ikagumaanmi ti maaddaan kadagiti empleado a mangirepresentar iti komunidad a serserbianmi. Awan ti asinoman a tao a mapaidaman iti oportunidad nga agtrabaho maibasar iti puli, kolor iti kudil, relihion, nagtaudan a nasion, seks (karaman ti seksual nga orientasion, identidad ti kinatao, ken ekspresion iti kinatao wenno gender expression), panagsikog ken kaadda ti ag-agalen a sakit gapu iti panagsikog, edad, impormasion maipapan iti genetics, kaadda ti pisikal wenno diperensia iti panagpanunot, kina-beterano, no biktima iti kinaranggas iti pagtaengan wenno iti seksual a kinaranggas, no naasawaan wenno saan, no naaresto wenno kaadda ti rekord iti korte, desision maipapan iti pakaseknan ti salun-at iti panagsikog, panagpasuso, rekord dagiti
utang, partisipasion iti national guard, ken dadduma pay a maipaayan iti proteksion a kasasaad.
Maiyaplikar ti pagallagadan ti OTSí Equal Employment Opportunity (EEO) iti amin a benneg iti panagpatrabaho, karaman ngem saan a limitado iti panagrekrut, pannakaawat nga agtrabaho, pannakapili iti panagsanay, promosion, pannakayakar, pannakaibaba iti posision, temporario a pannakapasardeng nga agtrabaho wenno layoff, pannakaikkat ti trabaho, no mano ti sueldo wenno dadduma pay a klase ti aw-awaten a ganar wenno kompensasion.
Asino man nga empleado wenno aplikante, babai man wenno lalaki, nga iti panangipagarupna ket nakapadas iti diskriminasion iti panagtrabahona ket addaan iti karbengan a mangidatag iti reklamo iti EEO Officer iti OTS, iti Department of Transportation Services wenno iti Office of Civil Rights ti Federal Transit Administration. Ti panangbales iti indibidual a mangidatag iti reklamo gapu iti diskriminasion, pannakipartisiparna iti pannakaiwayat ti pannakausig ti diskriminasion iti panagtrabaho (kas iti imbestigasion wenno darum), wenno mangaramid kadagiti protektado nga aktibidad ket nainget nga ipawpawil ti linteg ken saan a maipalubos.
Agtultuloy a nakakomit ti OTS a mangipaay ti maiparbeng nga akomodasion kadagiti aplikante ken empleado a makasapul kadagitoy gapu iti kasasaadda wenno disability wenno nakairuamanda wenno iti wagas ti relihionda, a saan a maparigatan unay.
Kas Presidente ken General Manager ti OTS, agtalinaed kaniak ti amin a responsibilidad ken sungsungbatak iti pannakaipatungpal ti OTS iti EEO Polisia ken Programa. Tapno maisiguro ti inaldaw a pannakaimaneharna, agraman ti pannakaisagan dagiti programa, pannakamoniitor, ken imbestigasion dagiti reklamo, dinutokak ni Letha DeCaires, Director of Civil Rights, letha.decaires@thebus.org, kas OTSís EEO Officer. Ni Ms. DeCaires ti direkta nga agreport kaniak ken intedko kenkuana ti autoridad iti amin a lebel ti panagmanehar, union dagiti mangmangged, ken empleado.
Numan pay kasta, amin nga ehekutibo ti OTS, dagiti adda iti administrasion ken dagiti superbisor ket responsibilidadda ti tumulong iti pannakaimplementar ken pannakamonitor dagiti Polisia ken Programa ti EEO ken OTS kadagiti masakupanda ken maitedto kadakuada dagiti bukodda a takem tapno maisiguro ti pannakaipatungpalda. Ti OTS ti mangsukimat iti gapuanan dagiti manager ken superbisor no nagballigida ti implementasion kadagiti pagallagadan ken wagas ti OTS, kasta met iti panangadal met laeng ti OTS iti nagapuananda maipapan iti dadduma pay a panggep ti ahensia.
Nakakomit ti OTS a mangiwayat ken mangbukel ti naisurat nga annuroten iti programa a mangipawil iti diskriminasion a mangituyang kadagiti polisia, kannawidan, ken wagas, a ragpaten iti naituding a tiempo a pagkomitan ti ahensia ken aramiden nga iti EEO a Programa ket madadaan para iti inspeksion iti asino man nga empleado wenno aplikante nga agtrabaho no makiddaw.
Ikumitko a personal iti pagtrabahuan a mangiwayat iti inaldaw a responsibilidadna a mangtrato nga adda dignidad ken dayaw iti amin nga aplikante ken empleado, kasta met ti panagpapada iti babaen ti pagannurotan nga intuyang ti bukodtayo nga EEO Polisia ken Programa.
_____________________________ ______________________
ROBERT YU Petsa
Presidente Ken General Manager


c: text/html

text:
Ladawan ti maysa a newspaper a nangiruar iti pablaak ken dagiti ladawan ti pannakilaban dagiti umili kontra iti Chico Dams project.
UMUNA A PASET: Ti Pannakidangadang Laban Iti Chico Dam ken Cellophil Resorurces Inc.
Ti panakidangadang dagiti umili a Kalinga ken Bontoc laban iti Chico dam ken ti pananglapped dagiti umili a Tinggian iti operasyon ti Cellophil Resources Corporation (CRC) idi tawen 1970’s ti rugrugi ti tignayan ditoy rehyon para iti panangdepensa iti nainsigudan a karbengan dagiti umili.
Nu natuloy a naipatakder ti Chico Dam, sigurado nga ado a komunidad ti nalayos. Kabayatanna, ti Cellophil Resources Corporation a maysa a planta nga agararamid ti papel ket dinadael na koma ti nalawa a paset ti nainsigudan a kadagaan dagiti Tingguian iti Abra ken dagiti kaabay na a kadagaan ti Montanyosa ken Kalinga.
Ti Cellophil Resources Corporation. Ladawan manipud Cordillera Resource Center.
Uray pay iti tengnga ti panangliplipit ti gobierno ken direkta a panagranggas dagiti militar, situtured nga imbutaktak dagiti lideres ken mannakigubat manipud kadagiti apektado a komunidad ti arapaap da nga isuda koma mismo nga umili ti mangpanday iti bukod da a panagdur-as ken panangdepensa iti nainsigudan a teritoryo da.
Ni Macli-ing Dulag, maysa a lider iti daytoy a panakidangadang manipud iti tribo idiay Bugnay, Tinglayan, Kalinga ti nangiwaragawag iti prinsipyo dagiti umili a saan a mangilako iti tawid da a daga. Idi Abril 24, 1980, pinatay dagiti tropa a militar ni diktador Marcos gaputa panggep da a pasardengen ti napigsa nga oposisyon dagiti umili. Ngem saan a nagballigi daytoy a panggep da gaputa ti pannakatay ni Macli-ing ket nagbalin a napateg nga aldaw a nu sadinno ket tinawen a maselselebrar tapno lagipen amin a banuar a nangipaay iti biag da para iti dangadang ti umili. Nagbalin met laeng daytoy nga okasyon para kadagiti gagayyem ken sumopsopoprta iti umili a Kordilyera a dumar-ay tapno iwaragawag ti panakikaykaysa da iti dangadang ti umili a Kordilyera.
Idi 1985, naselebrar ti Abril 24 kas umuna nga Aldaw Kordilyera. Manipud ditoy, tinawen a maselselebrar ti Aldaw Kordilyera nga idadauluan ti Cordillera Peoples Alliance babaen ti koordinado a partisipasyon dagiti gagayyem ken sumopsoporta iti umili a Kordilyera. Kasta met a naangay ti Aldaw Kordilyera iti naduma-duma a probinsya ken munisipyo iti intero a rehyon. Nagserbi daytoy a gundaway a pabaruen dagiti organisayon ken indibidwal ti komitment da nga ituloy ti suporta ken itandudo ti dangadang dagiti nainsigudan nga umili para iti bukod a pangngeddeng.
Dagiti Nagun-od ken Adal Manipud Iti Chico ken Cellophil
Ti dangadang laban iti Chico ken Cellophil ket dakkel a kapadasen a nu sadinno ket adu dagiti adal iti karbengan dagiti nainsigudan nga umili. Iti daytoy a panawen, saan pay a nalawag iti kaaduan nga umili ti konsepto ti nainsigudan a daga ken bukod a pangngeddeng. Babaen ti panakidangadang da laban iti Chico ken Cellophil, nalawlawagan da iti kinapudno dagiti mapaspasamak iti biag da kas nainsigudan nga umili. Ti Chico ken Cellophil ti nangipaay iti naun-uneg a kaipapanan dagiti karbengan kas tao, a saan laeng nga agpatengga iti akikid a depinisyon ti indibidwal-sibil ken pulitikal a karbengan nga isu ti depinisyon ti Universal Declaration of Human Rights nudiket karaman pay ti nalawlawa a kolektibo a karbengan dagiti nainsigudan nga umili.
Ti dangadang laban iti Chico ken Cellophil ket naiwayat para iti panangdepensa iti nainsigudan a daga ken bukod a pangngeddeng wenno karbengan dagiti nainsigudan a komunidad a siwawaya nga agbiag kas naisangsangayan nga umili ken ti karbengan da a siwawaya a pilien ti pulitika a kasasaad da karaman ti panangpadur-as iti ekonomya, pulitika, sosyo-kultural a nakabasar iti naikeddeng a kabaelan da.
Ti dangadang laban iti Chico ken Cellophil ti nangri-ing iti natuturog a nasyonalismo dagiti nainsigudan nga umili iti Kordilyera. Adu ti rinumuar nga aktibista ken lider masa a nangikampanya iti karbengan da kas nainsigudan nga umili. Kasta met a nakarit dagiti nadumaduma a tribo ti Kordilyera a kasapulan ti nair-irot a panagkaykaysa no kayat da nga agballigi ti panangdepensa iti kolektibo a karbengan da kas nainsigudan nga umili. Kabayatanna, dagiti Igorot nga estudyante ken propesyonal ket inpursige da a diskutiren ken adalen no anya ti naun-uneg a kaipapanan ti nainsigudan nga umili ken nailian a minoridad.
Dagitoy naun-uneg a panagamiris ken kaammuan iti mismo a katatao da kas nainsigudan nga umili iti Kordilyera ti nangiturong iti pannakabukel ti maysa a tignayan dagiti umili iti Kordilyera nga isu met laeng ti nangbaliw iti tignay dagiti umili manipud iti spontanyo a reaksyon agturong iti nalawag, planado ken nagkaykaysa nga aksyon. Babaen dagiti naisaysayangkat a miting, aktibidad iti baet dagiti tribo ken komperensya ti bodong, immun-uneg ti panakaam-ammo dagiti nadumaduma a tribo ken sector iti kada maysa ken daytoy ti nangited iti gundaway da nga agtungtong, agbinningay ken aginnadal. Manipud ditoy, naamiris da nga uray pay no nagapo da iti nadumaduma a tribo ken ili, amin da ket karaman iti pakaistoryaan ti nailian a panangidadanes, maymaysa ti teritoryo da – isu ti Kordilyera; kasta met iti panagtalinaed dagiti kultura da uray pay no adda iti nagduduma a tukad ken kasta met nga agpapada ti problema ken kabusor da.
Kasta met a ti naindaklan a dangadang laban iti Chico ken Cellophil ket nagserbi kas inspirasyon ken nangpatignay kadagiti gagayyem a saan a taga Kordilyera iti uneg ti rehyon, pagilian ken ballasiw-taaw a sumoporta isunga nakabaelan a magun-od ti nalawa a suporta manipud nasyunal ken internasyunal tapno masustenar ti dumakdakkel ken lumawlawa a tignayan ti umili. Nalawa met laeng ti panakikaykaysa ken suporta para iti tignayan dagiti umili ditoy rehyon manipud kadagiti pagadalaan, agtigtignay para iti aglawlaw, simbaan, midya,NGO’s ken naduma-duma nga organisasyon. Ti Free Legal Assistance Group da Tanada ken Diokno ket nangipaay ti libre a serbisyo kas abogado dagiti umili. Adu dagiti anthropologist ken dagiti nagapo iti akademya ti nagsurat tapno pormal a maipablaak dagiti isyu . Adu a mannurat ti nangipaay ti kamamayatan a panangipablaak iti mapaspasamak. Kangrunaan na, ti dangadang laban iti Chico ken Cellophil ti nangibutaktak iti kinapudno a dagiti agdama a problema dagiti nainsigudan nga umili ket mas dakdakkel ken komplikado no ikumpara kadagiti problema idi napalpalabas a panawen. Iti kongkreto, ti dangadang laban iti Chico ken Cellophil ti nangipakita kadagiti nainsigudan nga umili iti Kordilyera a dagiti problema da ket saan a nakasina iti nalawlawa a kasasaad ti Pilipinas ken panagserrek ti imperyalista a globalisasyon.
Kabayatan ti lumawlawa a panakikaykaysa dagiti nainsigudan nga umili iti Kordilyera nga umabot iti nalawa nga alyansa para iti panangsalaknib iti nainsigudan a karbengan, naburak met laeng ti sigud a panangbuya a ti maysa a tribo ket nakasina , saan nga agbalbaliw ken kasapulan nga aywanan tapno saan a madadael. Idi rugrugi na, ti dangadang laban iti Chico ket spontanyo nga aksyon kas sungbat dagiti umili iti maysa a peggad manipud iti ruar ngem saan a nagbayag ket nagbalin isuna a paset ti nailian demokratiko a panakidangadang.
Maysa kadagiti Macliing Memorial. Ti Macliing Memorial ket naisayangkat kada tawen manipud 1981-1985. Idi 1985, ti Macliing Memorial ket nangrugi a maawagan iti Cordillera Day. Ladawan manipud UP Baguio Outcrop.
Inpaganetget ti maysa a lakay a kasapulan a maisardeng ti logging operations ti Cordillera Resources Corporation gapu ta dadaelen daytoy ti pangkabiagan dagiti Tingguian ken ti environment. Ladawan manipud Cordillera Resources Center.
CORDILLERA PEOPLES ALLIANCE October 2006

robotstxt: allowed

filter: keep


text:
1Kadagidiay nga al-aldaw napan nangaskasaba ni Juan a Mammuniag idiay let-ang ti Judea nga ibagbagana,
2“Agbabawikayo, ta asidegen ti pagarian ti langit.”
3Ta isuna ti dakdakamaten ni profeta nga Isaias, a kunana, “Ti timek nga agpukpukkaw idiay let-ang, 'Isaganayo ti dalan ti Apo, pagbalinenyo a nalinteg dagiti dalanna.'”
4Ita, nakakawes ni Juan iti pagan-anay a naaramid iti buok ti kamelio ken nakabarikes iti lalat. Ti taraonna ket dudon ken diro.
5Ket ti Jerusalem, amin a Judea, ken amin a rehion nga adda iti aglawlaw ti Karayan Jordan ket rimmuar a napan kenkuana.
6Ket iti panangipudnoda kadagiti basbasolda, nabautisaranda babaen kenkuana idiay Karayan Jordan.
7Ngem idi nakitana ti adu kadagiti Pariseo ken Saduseo nga um-umay kenkuana tapno agpabautisar, kinunana kadakuada, “Dakayo nga annak dagiti nagita nga uleg, siasino ti nangballaag kadakayo nga itarayanyo ti pungtot nga umay?
8Agbungakayo a maikari iti panagbabawi.
9Ket saanyo a panunoten nga ibaga kadagiti bagbagiyo nga, 'Adda ni Abraham nga amami.' Ta ibagak kadakayo a kabaelan ti Dios ti mangpataud iti annak para kenni Abraham uray pay manipud kadagitoy a batbato.
10Naikabilen ti wasay a maibusor kadagiti ramut dagiti kayo. Isu a tunggal kayo a saan nga agbunga iti nasayaat ket mapukan ken maibelleng iti apuy.
11Bautisarankayo iti danum para iti panagbabawi. Ngem ti umay a sumaruno kaniak ket nabilbileg ngem siak, ken saanak a maikari uray mangbitbit kadagiti sandaliasna. Bautisarannakayonto babaen iti Espiritu Santo ken babaen iti apuy.
12Ta ti salungkayna ket adda kadagiti imana tapno dalusanna a naan-anay ti pagrurosanna ken tapno urnongenna ti trigona iti kamalig. Ngem puorannanto ti taep babaen iti apuy a saanto pulos a maiddep.”
13Kalpasanna, simmangpet ni Jesus idiay Karayan Jordan manipud Galilea tapno agpabautisar kenni Juan.
14Ngem pinadas ni Juan lapdan isuna, a kunana, “Masapul a mabautisaranak babaen kenka, ket umayka kaniak?”
15Simmungbat ni Jesus ket kinunana kenkuana, “Ipalubosmo ita, ta rebbengna laeng tungpalen ta ti amin a kinalinteg.” Ket pinalubosan ni Juan isuna.
16Kalpasan a nabautisaran isuna, simmang-at a dagus ni Jesus manipud iti danum, ket adtoy, dagiti langit ket naglukat kenkuana. Nakitana ti Espiritu ti Dios a bumabbaba a kasla kalapati ken nagdisso kenkuana.
17Adtoy, adda timek manipud langit a mangibagbaga, “Daytoy ti patpatgek nga Anak. Maay-ayoak unay kenkuana.”


text:
Programa ti Global a Bulkanismo
Ti Programa ti Global a Bulkanismo (GVP) ti Instituto ti Smithsoniano ken dokumentuanna dagiti bulkan ti Daga ken dagiti pakasaritaan ti panagbettakda kadagiti naudi a 10,000 a tawtawen. Ti GVP ket ireportana dagiti agdama a panagbettak manipud iti sangalubongan ken mangtaripato pay ti repositorio dagiti datos a batayan dagiti aktibo a bulkan ken dagiti panagbettakda. Iti daytoy a waya, maipresenta ti global a konteksto para iti aktibo a bulkanismo ti planeta. Ti panagreporta ti Smithsoniano iti agdama nga aktibidad ti bulkan ket nagrugin manipud idi 1968, iti Sentro para iti Nabiit ti Biag a Penomena (CSLP). Ti GVP ket ibalbalayan iti Departamento dagiti Siensia ti Mineral, paset ti Nailian a Museo ti Masna a Pakasaritaan, ti National Mall idiay Washington, D.C.
Idi las-ud ti nasapa a rugi ti panagbettak, ti GVP ket agtignay a kas ti pagalaan dagiti reporta, datos, ken dagiti ladawan a naur-urnos manipud iti global a network dagiti kontributor. Ti nasapa a iyuumay dagiti pakaammo ket naimatonan tapno ti husto a tattao ket mapaammuan ken makatulong a mangurnos ti di nalawag ken dagiti makasuppiat nga aspeto a kadawyan a mapasamak iti las-ud dagiti nasapa nga al-aldaw ti panagbettak.
Ti Linawas a Reporta ti Aktibidad ti Bulkan ket pagtitinnulongan a gandat a nagbaetan ti Programa ti Global a Bulkanismo ti Smithsoniano ken ti Programa dagiti Peggad ti Bulkan ti Heolohiko a Panagsukisok ti Estados Unidos. Dagiti pakdaar ti aktibidad ti bulkan ket preliminario ken maipablaak iti website ti Reporta ken suheto a mabaliwan gapu ta kaaduan pay a maad-adal dagiti pasamak. Dagiti naisalaysay a reporta dagiti nadumaduma a bulkan ket binulan a maipablaak iti Bulletin ti Network ti Global a Bulkanismo.[1]
Ti GVP ket dokumentuanna pay dagiti naudi a 10,000 a tawtawen ti bulkanismo ti Daga. Ti naipakasaritaan nga aktibidad ket makatulong kadagiti perspektibo kadagiti masakbayan a pasamak ken kadagiti aktibidad ti bulkan. Dagiti datos a batayan ti bulkan ken panagbettak ti GVP' ket mangbukel ti pundasion para kadagiti amin nga estadistikal nga insasao a maipanggep kadagiti lokasion, pannakasansan, ken ti kapigsa dagiti panagbettak ti bulkan iti Daga iti las-ud ti naudi a 10,000 a tawtawen. Dagiti dua nga edision ti Bulbulkan ti Lubong (Simkin et al., 1981; ken ni Simkin ken ni Siebert, 1994) ket naipablaak a naibatay iti datos ti GVP ken dagiti interpretasion.[2]
Dagiti nagibasaran[urnosen | urnosen ti taudan]
- ^ "Programa ti Global a Bulkanismo, Nailian a Museo ti Masna a Pakasaritaan". Naala idi 3 Enero 2014.
- ^ Bulbulkan ti Lubong,(Simkin et al., 1981); (Simkin ken ni Siebert, 1994); Programa ti Global a Bulkanismo.


text:
Wagayway ti California
Ti Oso a Wagayway ket isu ti opisial a wagayway iti estado iti California. Ti nasakbayan daytoy a wagayway ket naipatayab idi 1846 a Gulo iti Oso a Wagayway a makunkuna metten nga Oso a Wagayway.
Ti agdama a wagaywayUrnosen
Ti immuna nga opisial a bersion iti Oso a Wagayway ket naampunan babaen ti Lehislatura iti Estado iti California ken napirmaan a kas linteg babaen ni Gobernador Hiram Johnson idi 1911 a kas isu ti opisial a naiestaduan a wagayway..[1]
Dagiti nagibasaranUrnosen
- ^ The Statutes of California and Amendments to the Codes passed at the Thirty-Ninth Session of the Legislature 1911, Chapter 9, p. 6


text: 17 Nagdaliasatda itan idiay Amfipolis ken Apolonia ket nakadanonda idiay Tesalonica.+ Adda sinagoga dagiti Judio sadiay.2 Kas kaugalian ni Pablo,+ simrek iti sinagoga, ket tallo a sabbath nga inusarna ti Kasuratan a nakirinnason kadakuada,+3 nga inlawlawag ken impakitana iti Kasuratan a masapul nga agsagaba ti Kristo+ ken mapagungar,+ ket kinunana: “Ni Jesus nga ipakpakaammok kadakayo ket isu ti Kristo.”4 Kas resultana, nagbalin a manamati ti dadduma kadakuada ket nakikaduada kada Pablo ken Silas.+ Kasta met ti inaramid ti adu a Griego nga agdaydayaw iti Dios, agraman ti adu a prominente a babbai.5 Ngem gapu iti imon dagiti Judio,+ nangummongda kadagiti dakes a lallaki nga agwarawara iti plasa ket nangbukelda iti grupo a mangriribuk iti siudad. Sinerrekda ti balay ni Jason ket sinapsapulda da Pablo ken Silas tapno ipanda kadagiti tattao a naguummong.6 Idi saanda a mabirokan ida, ginuyodda ni Jason ken ti dadduma a kakabsat ket impanda kadagiti agtuturay ti siudad, nga ipukpukkawda: “Adda met ditoy dagiti tattao a mangrirriribuk* iti amin a lugar,+7 ket pinadagus ida ni Jason. Suksukiren amin dagitoy a tattao dagiti bilin ni Cesar, nga ibagbagada nga adda sabali nga ari, ni Jesus.”+8 Nariribukan ti intero a grupo ken dagiti agtuturay ti siudad idi nangngegda dagitoy;9 ket idi nakaalada iti umdas a piansa* manipud ken Jason ken iti dadduma pay, pinalubosanda idan.10 Karabiyanna, dagus nga imbaon dagiti kakabsat da Pablo ken Silas idiay Berea. Idi nakadanonda, simrekda iti sinagoga dagiti Judio.11 Nasaysayaat ti panagpampanunot dagitoy ngem dagiti taga-Tesalonica, ta sigagagar nga inawatda ti sao ti Dios, nga inaldaw a suksukimatenda ti Kasuratan tapno makitada no umiso dagitoy.12 Gapuna, adu kadakuada ti nagbalin a manamati, kasta met ti adu a prominente a Griego a babbai ken sumagmamano a lallaki.13 Ngem idi naammuan dagiti Judio manipud Tesalonica nga ipakpakaammo met ni Pablo ti sao ti Dios idiay Berea, napanda sadiay tapno sugsoganda dagiti tattao a bumusor kadakuada.+14 Isu a dinagdagus dagiti kakabsat nga imbaon ni Pablo iti igid ti baybay,+ ngem nagbati da Silas ken Timoteo.15 Ngem adda dagiti nangitulod ken Pablo idiay Atenas, ket pimmanawda idi imbaga kadakuada ni Pablo a sumaruno da Silas ken Timoteo+ iti kabiitan a tiempo.16 Bayat nga ur-urayen ida ni Pablo idiay Atenas, narurod idi nakitana a napno ti siudad kadagiti idolo.17 Gapuna, nakirinnason kadagiti Judio ken iti dadduma pay a tattao nga agdaydayaw iti Dios idiay sinagoga ken inaldaw a nangisuro kadagidiay adda iti plasa.18 Ngem nakisupiat kenkuana ti dadduma nga Epicureo ken Estoico a pilosopo, ket kinuna ti dadduma: “Ania ti kayat nga ibaga daytoy a tarabitab?” Adda met dagiti nangibaga: “Kasla mangipakpakaammo kadagiti ganggannaet a dios.” Imbagada daytoy ta ipakpakaammona ti naimbag a damag maipapan ken Jesus ken iti panagungar.+19 Iti kasta, tiniliwda ken impanda idiay Areopago, ket kinunada: “Mabalin kadi a maammuan no ania daytoy baro nga isursurom?20 Ta karkarna iti lapayagmi dagiti ibagbagam ket kayatmi a maammuan no ania ti kayat a sawen dagita.”21 Kinapudnona, amin a taga-Atenas ken dagiti ganggannaet nga adda* sadiay us-usarenda ti nawaya a tiempoda a mangibaga wenno dumngeg iti banag a baro.22 Timmakder ni Pablo iti tengnga ti Areopago+ ket kinunana:“Dakayo a taga-Atenas, makitak nga iti amin a banag, dakdakkel ti panagbutengyo kadagiti dios* no idilig iti dadduma a tattao.+23 Kas pagarigan, bayat ti ilalabasko ken panangpalpaliiwko iti bambanag a pagdaydayawanyo, nakakitaak iti altar a nakitikitan iti ‘Para iti Dios a Di Am-ammo.’ Gapuna, ipakaammok kadakayo ti pagdaydayawanyo a saanyo nga am-ammo.24 Ti Dios a nangaramid iti lubong ken iti amin a banag nga adda iti dayta, daytoy nga Apo ti langit ken daga,+ ket saan nga agnaed kadagiti templo nga inaramid ti ima.+25 Saanna met a kasapulan ti panagserbi ti tao a kas man la adda kasapulanna,+ ta isu ti mangipapaay iti biag ken anges+ ken amin a banag iti amin a tattao.26 Inaramidna ti tunggal nasion dagiti tattao manipud iti maysa a tao+ tapno agnaedda iti intero a daga,+ ken insaadna dagiti naikeddeng a tiempo ken pagpatinggaan ti pagnaedan dagiti tattao,+27 tapno sapulenda ti Dios. Masapulanda no ikagumaanda a biroken,+ ta kinapudnona, saan nga adayo iti tunggal maysa kadatayo.28 Gapu kenkuana, adda biagtayo, makagunay ken addatayo, kas iti imbaga ti dadduma a dumadaniwyo, ‘Ta annaknatayo* met.’29 “Gapu ta annaknatayo* ti Dios,+ ditay koma ngarud panunoten a ti Dios ket kasla balitok wenno pirak wenno bato, nga umasping iti kitikit ken disenio ti tao.+30 Agpayso a pinalabas ti Dios dagiti tiempo ti kinaignorante;+ ngem idekdeklarana itan a masapul nga agbabawi ti amin a tao iti sadinoman.31 Gapu ta nangikeddeng iti aldaw ti nalinteg a panangukomna+ iti intero a daga babaen ti maysa a lalaki a dinutokanna, ken nangipaay iti garantia iti amin a tattao babaen ti panangpagungarna kenkuana.”+32 Idi nangngegda ti maipapan iti panagungar dagiti natay, adda dagiti nanglais,+ ngem kinuna met ti dadduma: “Dumngegkaminto manen kenka iti sabali a gundaway maipapan iti daytoy.”33 Isu a pinanawan ida ni Pablo,34 ngem adda dagiti nakikadua kenkuana ket nagbalinda a manamati. Karaman kadakuada ni Dionisio, a hues iti korte ti Areopago, ken ti babai nga agnagan Damaris, ken dadduma pay malaksid kadakuada.


text:
Gloria Aduana Cocson – Awardee 2008
Nagtaud manipud iti naulimek ngem naragsak nga familia iti Brgy.10, Barani Batac Ilocos Norte idi Abril 10, 1940. Maikatlo kadagiti uppat nga bunga da dati nga Policarpio ken +Consuelo Aduana. Nagturpos iti Elementaria iti Batac Central School, ket kasta met iti sekundaria ti Batac Rural High school. Ubing pay idi masursurona ti agaramid iti empanada babaen ti ipagna.
Gapu iti reggetna nga nagsursuro, nanayonan ti laingna ket naparnuayna ti naidumduma nga raman nga in-inut nga nakaay-ayo iti kaaduan.
Naiyasawa ken ni Malanio Coson iti tawenna a 15. Naaddaanda iti 7 nga annak, ket gapu iti adu nga anus ken gaget naitag-ayna ti familiana. Kadagiti fifiesta ken parambak dagiti il-ili, adda dita ni Nana Gloria nga aglutluto ti empanada ket ditoy nga naam-ammo ti GLORY’S empanada nga pagdidinamagan ti kaaduan pakairamanan dagiti sangsangili.ken gangannaet.
Iti daytoy nga ballaigi ni Nana Gloria, impakitana ti bunga ti pannakaipateg dagiiti kadawyan a ramit ken sursuro iti benneg ti panagluto idi punganay nga rebbengna laeng nga itultuloy ken taginayonen.


text:
Oton
Ti Oton ket maysa a primera klase nga ili iti probinsia ti Iloilo iti Filipinas.
Dagiti baranggay[urnosen | urnosen ti taudan]
Ti Oton ket politikal a nabingbingay iti 37 a barbaranggay.[2]
- Abilay Norte
- Abilay Sur
- Alegre
- Batuan Ilaud
- Batuan Ilaya
- Bita Norte
- Bita Sur
- Botong
- Buray
- Cabanbanan
- Cabolo-an Norte
- Cabolo-an Sur
- Cadinglian
- Cagbang
- Calam-isan
- Galang
- Lambuyao
- Mambog
- Pakiad
- Poblacion East
- Poblacion North
- Poblacion South
- Poblacion West
- Polo Maestra Vita
- Rizal
- Salngan
- Sambaludan
- San Antonio
- San Nicolas
- Santa Clara
- Santa Monica
- Santa Rita
- Tagbac Norte
- Tagbac Sur
- Trapiche
- Tuburan
- Turog-Turog
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ Municipality of Oton | (DILG)
- ^ a b "2015 Census of Population, Report No. 3 – Population, Land Area, and Population Density" (PDF). Philippine Statistics Authority. Quezon City, Philippines. Agosto 2016. ISSN 0117-1453. Naiyarkibo (PDF) manipud iti kasisigud idi Mayo 25, 2021. Naala idi Hulio 16, 2021.
- ^ Akinlaud a Visayas Dagup ti Populasion babaen ti Probinsia, Siudad, Munisipalidad ken Baranggay. Naala idi Hulio 8, 2021 (iti Ingles)
- ^ Senso ti Populasion (2020). "Rehion VI (Laud a Visayas)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hulio 8, 2021.
- ^ Senso ti Populasion (2015). "Rehion VI (Laud a Visayas)". Dagup ti Populasion babaen ti Probinsia, Siudad, Munisipalidad ken Baranggay. Philippine Statistics Authority. Naala idi Hunio 20, 2016.
- ^ Senso ti Populasion ken Sangkabalayan (2010). "Rehion VI (Laud a Visayas)". Dagup ti Populasion babaen ti Probinsia, Siudad, Munisipalidad ken Baranggay. National Statistics Office. Naala idi Hunio 29, 2016.
- ^ Dagiti Senso ti Populasion (1903–2007). "Rehion VI (Laud a Visayas)". Tabla 1. Nabilangan ti Populasion kadagiti Nadumaduma a Senso babaen ti Probinsia/Nangato nga Urbano a Siudad: 1903 aginggana idi 2007. National Statistics Office.
- ^ "Probinsia ti Iloilo". Datos ti Populasion ti Munisipalidad. Local Water Utilities Administration. Naala idi Disiembre 17, 2016.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Pagsasao a Mumeng
Ti pagsasao a Mumeng ket ti lugar ti dialekto ti pamilia nga Austronesio a naisasao idiay Probinsia ti Morobe, Papua Baro a Guinea. Ti Dambi–Kumalu ken Patep–Zenag–Gorakor ket addaan iti grado a panagsinnaranay a pannakaawat. Mabalin pay a maitagikua ti Kapinl.
Dagiti nagibasaran[urnosen | urnosen ti taudan]
- ^ Dambi iti Ethnologue (Maika-18 nga ed., 2015)
Kumalu iti Ethnologue (Maika-18 nga ed., 2015)
Patep (Ptep, Dengalu) iti Ethnologue (Maika-18 nga ed., 2015)
Zenag (Zenang) iti Ethnologue (Maika-18 nga ed., 2015)
Gorakor iti Ethnologue (Maika-18 nga ed., 2015)


text:
1No mangasawa iti lalaki ket pakasaranna ti babai, no awan masarakanna a pabor iti imatangna gapu ta adda natakuatanna a saan a maitutup a banag iti babai, ket nasken a suratanna ti babai iti panangisina, ikabilna daytoy iti imana, ket papanawenna isuna iti balayna.
2Inton nakapanawen ti babai iti balayna, mabalinnan ti mapan ket agbalin nga asawa iti sabali a lalaki.
3No guraen iti maikadua nga asawa a lalaki ti babai ket suratanna iti pammaneknek ti panangisina, ikabilna daytoy iti ima ti babai, ket papanawenna isuna iti balayna; wenno no matay ti maikadua nga asawa ti babai, ti lalaki a nangala kenkuana nga agbalin nga asawana—
4ket ti umuna nga asawana, ti immuna a nangpapanaw kenkuana, saannan a mabalin nga asawaen manen ti babai, kalpasan a nagbalin isuna a narugit; ta maysa a banag dayta a makarimon kenni Yahweh. Saanyo a pagbasolen ti daga, ti daga nga it-ited ni Yahweh kadakayo a kas tawidyo.
5No kaas-asawa ti maysa a lalaki, saanto a mapan iti paggugubatan a kadduana iti armada, wenno mabilinan koma a mapan iti aniaman a napilit a pagrebbengan; nawayanto isuna nga agtalinaed iti pagtaengan iti las-ud ti maysa a tawen ket liwliwaennanto ti asawana nga innalana.
6Awan iti tao a mabalin a mangala iti gilingan wenno akinngato a bato ti gilingan a kas salda, ta al-alaenna iti aramaten ti lalaki a pangisagana ti pagbiag ti pamiliana.
7No maduktalan ti maysa a tao a nangitalaw iti siasinoman kadagiti kakabsatna manipud kadagiti tattao ti Israel, ket tratoenna a kas tagabu ken ilakona isuna, nasken a matay dayta nga agtatakaw, ket ikkatenyonto ti dakes kadakayo.
8Agannadkayo iti maipapan iti kukutel, tapno siaannadkayo a mangaramid ken mangsurot iti tunggal bilin nga inted kadakayo nga insuro dagiti papadi, dagiti Levita; kas imbilinko kadakuada, isu nga agtignaykayo.
9Lagipenyo ti inaramid ni Yahweh a Diosyo kenni Miriam, iti irurruaryo iti Egipto.
10No pautanganyo ti kaarrubayo iti uray ania a kita ti pautang, nasken a saankayo a mapan iti balayna tapno alaenyo iti isaldana.
11Aguraykayo iti ruar, ket ti tao a pinautanganyo ti mangirruar iti isaldana kadakayo.
12No nakurapay a tao isuna, nasken a saankayo a matmaturog nga adda kadakayo iti insaldana.
13Nasken a sitatalgedkayo a mangisubli kenkuana iti naisalda sakbay iti ilelennek ti init, tapno mabalinna ti maturog iti kagayna ket bendisionannakayo; kinalintegto daytoy kadakayo iti sangoanan ni Yahweh a Diosyo.
14Nasken a saanyo a parigaten iti natangdanan nga adipen a nakurapay ken agkasapulan, padayo man isuna nga Israelita, wenno ganggannaet iti dagayo nga adda iti uneg dagiti ruangan ti siudadyo;
15Nasken nga itedyo iti tangdanna iti tunggal aldaw; nasken a saan a lumnek ti init iti daytoy saan a nasulbar a banag, gapu ta nakurapay isuna ken namnamaenna daytoy. Aramidenyo daytoy tapno saan nga umasug kenni Yahweh a maibusor kadakayo, ken tapno saan a basol daytoy a naaramidyo.
16Nasken a saan a mapapatay dagiti nagannak gapu kadagiti annakda, wenno nasken a mapapatay dagiti annak gapu kadagiti nagannakda. Ngem ketdi, nasken a mapapatay ti tunggal maysa gapu iti basolna.
17Nasken a saanyo a piliten nga ikkaten iti kalintegan iti ganggannaet wenno ti ulila, wenno alaen iti pagan-anay iti balo a babai a kas salda.
18Ngem ketdi, nasken a lagipenyo a nagbalinkayo a tagabu idiay Egipto, ket inispalnakayo sadiay ni Yahweh a Diosyo. Bilinenkayo ngarud nga agtulnogkayo iti daytoy a bilin.
19Inton gapasenyo iti apit iti taltalonyo, ket no adda nalipatanyo a rineppet iti taltalon, nasken a saanyo a sublian nga alaen daytoy; nasken a para daytoy iti ganggannaet, ulila, wenno para iti balo a babai, tapno bendisionannakayo ni Yahweh a Diosyo kadagiti ar-aramidenyo.
20No wagwagenyo ti kayo ti mulayo nga olibo, nasken a saanyo a sublianan manen dagiti sangana; para daytoy iti ganggannaet, ulila, wenno para iti balo a babai.
21No burasenyo dagiti ubas iti kaubasanyo, nasken a saanyo nga urnongen iti nabati para iti bagiyo; para daytoy iti ganggannaet, para iti ulila, wenno para iti balo a babai.
22Nasken a lagipenyo a nagbalinkayo a tagabu iti daga ti Egipto; bilinenkayo ngarud nga agtulnog iti daytoy a bilin.


text:
Imbaga ni Napili a Presidente Marcos Jr agbalin a P20 ti kada kilo ti bagas Mabalin kuna ti DAR babaen ti “Mega Farms’ a proyekto.
Quezon City – Kas kalikagum ni napili a presidente Ferdinand “Bongbong” Marcos, Jr nga ipababa ti presyo ti bagas ti P20 kada kilo, makitkita ti Departamento ti Agrarian Reform ti pannakaipatungpal ti mega farm a proyekto.
Ni DAR Secretary Benie Cruz, ti nakapanunot daytoy a proyekto, tapno mapagkaysa dagiti babassit a taltalon nga agbalin a dakkel a taltalon a pagmulaan ti irik.
“Ti ‘Mega Farm’ ket grupo ti agiinnasideg a taltalon a no madagup agbalin a maysa a platasyon nga addaan kabaelan a maka-ani ti adu a produkto tapno maited ti umiso a kasapulan ti kaadduan.”
“Napaneknekan kadagiti panagsokisok mi a ti ‘Mega farms’ dadakkel a taltalon a proyekto, naammoan mi a saan laeng a P20 kada kilo ti bagas ti magun-od, no di ket dakkel ti maitedna a ganansya kadagiti agrarian reform beneficiaries (ARBs),” kuna ni Cruz.
Kinuna ni Cruz a ti DAR nakamuli ti programa a maawagan “Programang Benteng Bigas sa Mamamayan (PBBM)a kas paset ti “Mega Farm” a proyekto.
Ni DAR Undersecretary David Erro, isu a kaddua ni Secretary Cruz a nakapanunot ti ‘mega farms’ nakunana a ti PBBM mairugi ti 150,000 ektarya a kalawa a mataltalon a dagdaga a mamulmulaan ti pagay a nainayon ti Comprehensive Agrarian Reform Program ken ti asideg a babassit a taltalon.
Segun ti panagad-adal ti DAR, ti 150,000 ektarya a kalawa ti daga makaapit ti agarup 142 a kaban ti irik kada panawen ti panagaapit. Makaited daytoy ti ganansya dagiti ARBs a P75,501 kada tawen.
“Datayo a Filipinos ti inaldaw a bagas nga ususaren ti kada tao ket 301 a gramo wenno 109.9 kilogramo ti tinawen. Ti dayta a bilang, daytoy a proyekto mapakanna ti 9 a milyon a Filipinos ditoy pagilian tayo,” nakuna ni Erro.
No maisyangkat ti PBBM a proyekto a “Mega Farm,” saan na la nga ipababa ti presyo tib agas ti P20 kada kilo no di ket ti wayawayaanna dagiti mannalon a benepisaryo ti CARP ti biag ti panagtalon.


text:
1Idi maikapito a tawen ni Jehu, nangrugi ti panagturay ni Joas; nagturay isuna iti las-ud ti uppat a pulo a tawen idiay Jerusalem. Ti nagan ti inana ket Zibia iti Beerseba.
2Inaramid ni Joas ti nalinteg iti mata ni Yahweh iti amin a tiempo, gapu ta bilbilinen isuna ni Jehoyada a padi.
3Ngem saan a naikkat dagiti disso a pagdaydayawan. Nagidaton pay laeng ken nangpuor iti insenso dagiti tattao kadagitoy.
4Kinuna ni Joas kadagiti papadi, “Amin dagiti kuarta a maipaay kadagiti banbanag a kukua ni Yahweh, ket maipan iti uneg ti balay ni Yahweh, dagiti naikeddeng a kuarta a pagbuis ti tunggal tao, ken dagiti amin a kuarta nga inted dagiti tattao a maipaay iti templo babaen iti panangtignay ni Yahweh kadagiti pusoda nga itedda—
5rumbeng nga urnongen dagiti papadi dayta a kuarta, tunggal maysa kadakuada manipud kadagiti agbaybayad iti buis, ket masapul a taripatoenda ti templo babaen iti daytoy, no kasapulan ti aniaman a pannakatarimaan.”
6Ngem idi maikaduapulo ket tallo a tawen ni Ari Joas, awan pay pulos ti natarimaan dagiti papadi iti templo.
7Pinaayaban ni Ari Joas ti padi a ni Jehoyada ken dagiti dadduma a papadi, ket kinunana kadakuada, “Apay nga awan pay a pulos ti natarimaanyo iti templo? Ita, saankayon a mangala iti kuarta kadagiti agbaybayad iti buis, ngem alaenyo dagiti naurnong maipaay iti pannakatarimaan ti templo ket itedyo kadagiti mangtarimaan.”
8Isu a saanen a napalubosan dagiti papadi nga umawat kadagiti kuarta manipud kadagiti tattao ken saanen nga isuda mismo ti mangtarimaan iti templo.
9Ngem ketdi, nangala ti padi a ni Jehoyada iti maysa a lakasa, inabutanna ti kalubna, ket inkabilna daytoy iti abay ti altar, iti makannawan a paset no sumrek ti maysa a tao iti balay ni Yahweh. Inkabil ditoy dagiti papadi nga agbanbantay iti ruangan ti templo dagiti amin a kuarta a naipan iti templo ni Yahweh.
10Tunggal makitada nga adun ti kuarta iti lakasa, mapan alaen dagitoy dagiti eskriba ti ari ken ti kangatoan a padi ket ikabilda ti kuarta kadagiti pagkargaan sada bilangen, ti kuarta a naalada iti templo ni Yahweh.
11Inyawatda ti kuarta a nabilang kadagiti lallaki a nangaywan iti templo ni Yahweh. Imbayadda daytoy kadagiti karpentero ken dagiti agipatpatakder a nagtrabaho a maipaay iti templo ni Yahweh,
12ken dagiti agkabkabiti ken dagiti paratikap ti bato, tapno paggatangda kadagiti troso ken kadagiti natikap a batbato a pangtarimaan iti templo ni Yahweh, ken dagiti amin a kasapulan a bayadan a maipaay iti pannakatarimaan daytoy.
13Ngem dagiti kuarta a naipan iti balay ni Yahweh ket saan a naibayad a maipaay iti pannakaaramid dagiti aniaman a kopa a pirak, dagiti pangarsang iti lampara, dagiti palanggana, dagiti trumpeta, wenno aniaman nga alikamen a balitok wenno pirak.
14Intedda dagitoy a kuarta kadagiti nagtrabaho iti pannakatarimaan ti balay ni Yahweh.
15Mainayon pay a kasapulan ti listaan ti kuarta a naibayad iti pannakatarimaan babaen kadagiti lallaki a nangawat kadagitoy ken nangitangdan daytoy kadagiti trabahador, gapu ta napudno dagitoy a lallaki.
16Ngem saan a naipan iti templo ni Yahweh dagiti daton a kuarta a gapu iti panangsalungasing ken ti daton a kuarta a gapu iti panagbasol, gapu ta kukua dagitoy dagiti papadi.
17Ket rinaut ni Hazael nga ari ti Aram ti Gat, ket sinakupna daytoy. Ket ingkeddeng ni Hazael a rautenna ti Jerusalem.
18Innala ni Joas nga ari ti Juda dagiti amin a banbanag a kukua ni Yahweh nga indaton da Jehosafat, Jehoram, Ahazias, dagiti ammana, ken dagiti ari ti Juda kenni Yahweh, dagiti nasagradoan a banbanag a kukuana, ken dagiti amin a balitok a makita kadagiti uneg ti siled a pagiduldulinan iti balay ni Yahweh ken ti ari; ket intedna dagitoy kenni Hazael nga ari ti Aram. Kalpasanna, pimmanaw ni Hazael manipud idiay Jerusalem.
19Dagiti met dadduma a banbanag a maipapan kenni Joas, dagiti amin nga inaramidna, saanda kadi a naisurat iti Libro dagiti Paspasamak kadagiti Ari ti Juda?
20Nagtutulag dagiti adipenna ket nagpanggepda iti dakes; dinarupda ni Joas idiay Millo, iti dalan nga agpababa iti Silla.
21Dinarup isuna da Josacar nga anak ni Simeat, Jozabad nga anak ni Somer ken dagiti adipenna, ket natay isuna. Intabonda ni Joas iti ayan dagiti kapuonanna iti siudad ni David. Ket ni Amazias nga anakna ti simmukat kenkuana nga ari.


text:
Naimbag nga agsapa, aldaw, malem wenno rabii kadakayo amin kabarangayan, kakayong, gagayyem ken saan nga amammo. Sumangbay manen kadagiti nadayaw a matmata yo toy kolum tayo ket sapay la koma ta naikkaten dagiti sangkap kadagiti mulagat yo. Kumusta kayo metten Kakayong?
Nalpasen ti Semana Santa kakailian, kakayong, mangrugi metten ti makuna a pudpudno a summer wenno kalgawen. Ngem ditoy batugmi a langit, kakayong, saan san a kalgaw ngem ketdi, pasaray agtodo metten. Nasapa a bisibis ti langit a kunada ta uray idi sakbay ti semana santa, nagtodtodon. Ngem kadagiti dadduma a paset ti pagilian kasta unay bara wenno dagaangna.
Apo, pakawannakami koma. Nagsasaruno kakayong ti panagdayyeg wenno ginggined a napasaran iti nagsisina a paset ti pagilian.
Immuna iti Central Luzon. Narikna ti nasao a ginggined iti probinsia ti Pampanga ken Castillejos, Zambales. Ngem kakaruan ti na-damage ket iti ili a Porac ken Lubao.
Bayat a masur-surat daytoy a kolum tayo, segun iti damage, adda innem a kumpirmado a natay iti pannakarpuog ti maysa a supermarket.
Kasla mababalaw ti nakapsut nga istraktora wenno pannakaaramid ti uppat a kadasaaran a pasdek negosio. Ditoy a nariing manen ti kalidad dagiti mapatakder a pasdek.
Simmaruno a napasaran met ti Samar ti 6.5 a kapigsa ti ginggined ket nalaus a buteng dagiti umili. Idi met April 24, adda met napasamak a panagdayyeg idiay Mindanao.
Nupay nakapsot laeng ket ti danagen dagiti agturay, isu ti makunkuna ken mapadpadaaanan a BIG ONE a kunada a no sadino ket possible a mapasarakan ti kapigsaan a gingggined a mangdalapus iti entero a pagilian.
Apo, pakawanem dagiti basbasolmi. Daytoy a kita ti didigra ti pulos a dimo mapasungadan. Isu nga awan kasayaatan no di agannad. Ngem kasanu a makuna nga agannad ket ditoy laengen siudad ti Baguio kakayong, nalipatan manen dagiti tattao ti napasamak a 7.8 a kapigsa ti ginggined idi 1990.
Kasanu a nalipatan kunayo ngata? Padasen yo ti agdakiwas iti nagduduma a paset ti siudad. Agkakangato dagiti nagtubo a kasla uong a pasdek. Nagngangato. No ditay agriribu adda idi City Ordinance a no sadino ket manglimitar iti kangato dagiti pasdek. Ngem saan tayo a segurado no manu kadsaaran [storey] laeng ti mapalubosan.
Saan a bale no masegurado ti kinatibker koma dagitoy a pasdek ta di maipada kadagiti narba a pasdek idi 1990 Earthquake.
Adu a pasdek ditoy siudad ti Baguio ti narpuyog. Kas koma iti Hyatt Hotel, Skyword, Nevada Hotel, ti Hotel Amapola, ti dakkel a hotel iti Hilltop ken adda pay ditay nainagan.
Koma, nagbalin daydi a leksion kadatayo. Ngem saan ta nagtubo a kasla uong dagiti nagdadakkel a hotel ken pasdek negosio ditoy siudad.
Sadanto man la ngatan agbabawi no addan napasamak. Isu a no maminsan, datayo met laeng a tattao ti mangar-aramid iti pakadidigraan tayo.
Awan kas agannad, ngem uray kasanu nga annad no dumteng ti didigra wenno kalamidad kunayo ngata wen, kasanu a maladan dagitoy nangruna no natural calamity a kunada.
Ngem ditay kadi maaramiris a no maminsan ket panagsingir ti nakaparsuaan dayta? Kas koma no flashflood. Ammo tayo a ti kangrunaan a pakaigapuan dayta ket isu ti pannakakalbon dagiti bantay.
Napukawen dagiti kaykayo nga isu’t mangtengngel iti nabuslon a danum a patauden ti todo. No layos met nga uray iti mismo sentro ti siudad ti Baguio.
Kunatayo a bantay toy ayan tayon ngem aglayos pay laeng. Ania ti gapuna? Sus, aramid tayo met laeng no dadduma ta ditay ammo nga urnosen ti basura tayo.
Basura ditoy basura idiay. Ania kad ta di mapullatan wenno masullatan dagiti drainage system tayo.
Ania kay sa, isu nga Apo, pakawanennakami ta dikam ammo ti araramiden mi. Ala, Kakayong, kasta pay ta naimasan tayo manen. babayoooo, tsuptsup, muahmuah.


text:
Cyber Expo, naiwayat kas paset ti Pamulinawen Festival
LAOAG CITY - Naiwayat ti Ilocos Cyber Expo iti Laoag City Hall a nakipasetan dagiti online gamers ken dagiti modifiers ti computer. Segun kenni Mr....
INPPO, mangiyuswat ti Harana ita a Valentine’s Day
LAOAG CITY - Maiyuswat iti daytoy nga aldaw ti panagharana dagiti kameng ti nailian a pulisya a maiyarig a konsiyerto iti Aurora Park ditoy...
Lion ken Dragon Dance, naisayangkat ditoy ciudad ti Laoag re: selebrasyon ti Chinese New...
LAOAG CITY - Naiwayat ti dragon ken lion dance ditoy siudad ti Laoag kas selebrasyon ti Chinese New Year ita nga aldaw. Segun kenni Mr....
Kanta a “Plastik” nga inaramid ti maysa a nursing graduate ditoy ciudad ti Laoag,...
LAOAG CITY - Inbatad ni Angelic Mateo, agtawen ti 20, composer ti kanta a “Plastik” ken taga Barangay 4 ditoy ciudad ti Laoag a...
Pamilya ni nakoronaan a Miss Universe 2018, masansan nga um-umay da idi ditoy Ilocos...
LAOAG CITY - Masansan nga um-umay ditoy Ilocos Norte ti pamilya ni nakoronaan a Miss Universe 2018 Catriona Gray iti Albay. Kinupirmaran daytoy ni Ms....
Sumagmamano a TV host ken celebrities, nadisiplinaan dan – MTRCB
LAOAG CITY - Nadisiplinaanen dagiti sumagmamano nga host ken artista seknan ti saan da a panagpabuya kadagiti saan a maiparbeng a makita ti...
Maysa kadagiti kandidata ti Search ti Miss Laoag City, inadmitir na a “Bisexual”
LAOAG CITY - Inadmitir ti maysa kadagiti kandidato ti Ms. Laoag 2018 a maysa a kameng ti Lesbian, Gay, Bisexual and Transgender (LGBT). Bimmisita dagiti...
Miss Ilocos Norte, naaddaan ti sangkabassit a nerbyus iti saludsod ni Bb Pilipinas-Universe Rachel...
LAOAG CITY - Naiyalat ni Miss Princess Diane Macayangaiti Paoay kas reyna iti Miss Ilocos Norte 2017 a naangay idi rabii. Immuna iti daytoy, nakitaan...
Gobyerno ti Ilocos Norte, naiget a suportaran na ti panagshooting ti teleserye da Enrique...
LAOAG CITY - Naiget a supsuportaran ni Sangguniang Panlalawigan Member Matthew Marcos Manotoc ken ti gobyerno probinsial ti naan-anay a suporta para kada Lyza...


text:
1Kalpasan daytoy immay ti tiempo a rinaut ni David dagiti Filisteo ket naparmekna ida. Isu a tinagikua ni David ti Gat ken dagiti luglugar manipud iti turay ti Filistia.
2Ket pinarmekna ti Moab ken rinukodna dagiti tattaoda iti linia babaen iti panangpaiddana kadakuada iti daga. Nangrukod isuna iti dua a linia a mapapatay, ken maysa a buo a linia nga agtalinaed a sibibiag. Isu a nagbalin nga adipen ni David dagiti Moabita ket nangrugida a nagbayad iti buis kenkuana.
3Pinarmek ngarud ni David ni Adadezer a putot a lalaki ni Rehob, ti ari ti Soba, kabayatan nga agdaldaliasat ni Adadezer tapno mapasublina ti turayna iti abay ti Karayan Eufrates.
4Tiniliw ni David manipud kenkuana ti 1, 700 a karwahe ken 20, 000 a magmagna a soldado. Pinilay ni David dagiti amin a pangkarwahe a kabalio, ngem nangibati ti umdas a pagpaguyodda iti sangagasut a karwahe.
5Idi dimteng dagiti Arameo a taga Damasco a mangtulong kenni Adadezer nga ari ti Soba, pinapatay ni David ti 22, 000 a lallaki nga Arameo.
6Ket nangipatakder ni David ti kampo ti soldado idiay Aram iti Damasco, ket nagbalin nga adipenna dagiti Arameo ken nangbuisda kenkuana. Pinagballigi ni Yahweh ni David iti sadinoman a napananna.
7Innala ni David dagiti balitok a kalasag nga adda kadagiti adipen ni Adadezer ket inyapanna dagitoy idiay Jerusalem.
8Adu a bronse ti innala ni Ari David manipud Beta ken Berotai, dagiti siudad ni Adadezer.
9Idi nangngeg ni Toi nga ari ti Hamat, a pinarmek ni David dagiti amin nga armada ni Adadezer,
10imbaon ni Toi ti putotna a lalaki a ni Joram tapno kablaawanna ken bendisionanna ni Ari David, gapu ta nakiranget ni David maibusor kenni Adadezer ket pinarmekna isuna, ken gapu ta nakirangranget idi ni Adadezer kenni Toi. Nangitugot ni Joram kadagiti alikamen a pirak, balitok, ken bronse.
11Insagut ni David dagitoy nga alikamen kenni Yahweh, agraman dagiti pirak ken balitok a naggapu kadagiti nasion a sinaksakupna—
12manipud Aram, Moab, kadagiti tattao iti Ammon, dagiti Filisteo, ken Amalec, agraman dagiti amin a sinamsamna nga alikamen ni Adadezer a putot a lalaki ni Rehob nga Ari ti Soba.
13Nalatak ni nagan ni David idi nagawid isuna manipud iti panangsakupna kadagiti Arameo agraman kadagiti 18, 000 a lallaki idiay Tanap ti Asin.
14Nangipasdek isuna iti kampo ti soldado iti entero nga Edom, ken nagbalin nga adipenna dagiti amin nga Edomita. Pinagballigi ni Yahweh ni David sadinoman ti napnapananna.
15Nagari ni David iti entero nga Israel, ken impatungpalna ti hustisia ken kinalinteg kadagiti amin a tattaona.
16Ni Joab a putot a lalaki ni Zeruyas ti pangulo ti armada, ken ni Johosafat a putot a lalaki ni Ahilud ti taga-lista.
17Ni Zadok a putot a lalaki ni Ahitub ken Ahimelec a putot a lalaki ni Abiatar dagiti papadi, ken ni Seraias ti eskriba.
18Ni Benaias a putot a lalaki ni Jehoyaba ti pangulo dagiti Cereteo ken dagiti Filiteo, ken dagiti putot a lallaki ni David ti kangatuan a mangmagbaga ti ari.


text:
Rembrandt
Ni Rembrandt Harmenszoon van Rijn (Panangibalikas nga Olandes: [ˈrɛmbrɑnt ˈɦɑrmə(n)soːn vɑn ˈrɛin], 15 Hulio 1606[1] – 4 Oktubre 1669) ket maysa idi a Olandes a pintor ken agkitkitikit. Isu ket sapasap a naipanunotan a kas maysa kadagiti kalatakan a pintor ken agprenprenta iti Europeano a pakasaritaan ti arte ken ti kangrunaan iti Olandes a pakasaritaan.[2] Dagiti naiparawadna iti arte ket dimteng idi paset ti panawen nga adda dagiti adu a kinabaknang ken kultural a nagun-odan a tinawtawagan dagiti historiador a ti Nabalitokan a Panawen ti Olanda nga idi ti Nabalitokan a Panawen ti Olanda a pinintaan, urayno ti adu a pamay-an ketalthough in many ways antitetiko iti Barok nga estilo a nagituray ti Europa, nga idi ket prolipiko unay ken napabpabaruan.
Isu ubing ket nakagun-oden ti panakaballigi a kas maysa nga agpinpinta ti retrato, dagiti sumaksakbay a tawtawen ni Rembrandt ket namarkaan kadagiti didigra ken pinansia apanagrigrigat. Urayno kastoy dagiti kinitikit ken pinintaanna ket nadayeg kadagiti amin a kabibiagna, ti dayawna a kas maysa nga artista ket nangato latta,[3] ken para kadagiti duapulo a tawen isu ket nagisursuro kadagiti nangruna nga Olandes a pintor.[4] Ti kalatakan a pinartuat a panagballigi ni Rembrandt ket naipangpangruna a naipakita kadagiti retrato dagiti kontemporariona, dagiti bukod aretrato ken dagiti panangiladawan kadagiti buya manipud iti Biblia. Dagiti kinabukbokadanna a retrato ket mangporma ti naisalsalumina ken nadekket a biograpia, a ti daytoy nga artista ket ket sinukimatna ti bagina nga awan ti palangguad ken ti adda a kapalaluan a kapasnek.[2]
Dagiti pinintaanna ken dagiti prenta isu ket nangipakpakita ti pannakaaamo iti klasiko nga ikonograpia, nga isu ket nangsukog tapno makaikabil kadagiti kamasssapulan ti bukodna a panakasanay; isu nga, ti panangiladawanna ti maysa a buya ti biblia ket nagipakaammo ti kaamuan ni Rembrandt iti naisangsangay a teksto, ti panagiramanna ti klasiko nga aramid, ken dagiti panagpalpaliiwna ti Hudio a populasion ti Amsterdam.[5] Gapu ti panangiriknanan ti kasasaad ti nagtagitaon, isu ket tinawtawagan idi a "maysa kadagiti nalatak a propeta ti sibilisasion."[6]
Paammo[urnosen | urnosen ti taudan]
- ^ a b Wenno mabalin nga 1607 a kas idi 10 Hunio 1634 a kinabukbukonna a tinunton nga isu ket agtawen ti 26. Kitaen ti Is the Rembrandt Year being celebrated one year too soon? One year too late? and (iti Olandes) J. de Jong, Rembrandts geboortejaar een jaar te vroeg gevierd para kadagiti taudan a maipanggep ti tawen a pannakaipasngay ni Rembrandt, a naipangpangruna ti panagsuporta idi 1607. Nupay kasta adu kadagiti nagtaudan nga agtultuloy nga agus-usar ti 1606.
- ^ a b Gombrich, p. 420.
- ^ Gombrich, p. 427.
- ^ Clark, p. 203.
- ^ Clark, pp. 203–4.
- ^ Clark, p. 205.
Dagiti akinruar a silpo[urnosen | urnosen ti taudan]
Dagiti midia a mainaig ken ni Rembrandt iti Wikimedia Commons


text:
1Immay kaniak ti sao ni Yahweh a kunana,
2“Anak ti tao, makipagnanaedka iti nagtetengngaan dagiti nasukir a tattao, addaanda iti mata ngem saanda a makakita; addaanda iti lapayag ngem saanda a makangngeg, gapu ta nasukirda a tattao.
3Isu a no maipapan kenka, anak ti tao, isaganam dagiti gargaretmo para iti ipapanawmo, ket iti aldaw, agrubbuatka bayat a siiimatangda, ta papanawenkanto bayat a siiimatangda ket ipanka iti sabali a lugar. Nalabit a mangrugida a makakita, uray nasukirda a tattao.
4Ket iti aldaw bayat a kitkitaendaka, irubbuatmo dagiti gargaretmo para iti ipapanawmo; iti rabii bayat a kitkitaenda, agrubbuatka a kas iti wagas nga ar-aramiden ti siasinoman a matiliw a maipan iti sabali a pagilian.
5Abutam ti diding bayat a kitkitaenda, ket idiay ti pagnaam a rummuar.
6Iti imatangda, ibaklaymo dagiti gargaretmo, ket irruarmo dagitoy iti kasipngetan. Abbongam ti rupam, ta masapul a saanmo a makita ti daga, agsipud ta insaadka a kas pagilasinan iti balay ti Israel.”
7Inaramidko ngarud daytoy, a kas naibilin kaniak. Iti aldaw, inrubbuatko dagiti gargaret nga itugotko iti ipapanawko, ket iti rabii, inabutak ti diding. Idi nasipngeten, inruarko dagiti gargaretko ket imbaklayko dagitoy iti imatangda.
8Kalpasanna, iti parbangon, immay ti sao ni Yahweh kaniak a kunana,
9“Anak ti tao, saan kadi a nagdamdamag ti balay ti Israel, dagita a managsukir a tattao, a kunada, 'Ania ti ar-aramidem?'
10Ibagam kadakuada, ‘Kastoy ti kuna ni Yahweh nga Apo: Daytoy a padto nga ipakpakitak kadakayo ket maipapan iti prinsipe ti Jerusalem, ken iti amin a balay ti Israel nga adda iti nagbabaetanda.'
11Ibagam, 'Siak ti pagilasinanyo. Kas iti inaramidko, kastanto met ti maaramid kadakuada; matiliw ken maipanawdanto ket maipanda iti sabali a pagilian.
12Ti prinsipe nga adda kadakuada, ibaklaynanto dagiti gargaretna iti kasipngetan, magnanto iti naabutan a pader. Abutandanto ti pader ket irruardanto dagiti gargaretda sadiay. Abbongannanto ti rupana, tapno saanna a makita ti daga.'
13Isarwagkonto ti iketko kenkuana ket matiliwto isuna iti palab-ogko; ket ipankonto isuna idiay Babilonia, ti daga dagiti Caldeo, ngem saannanto a makita daytoy. Matayto isuna sadiay.
14Iwarawarakto met iti amin a paset, dagiti amin nga adda iti aglalawna a mangtultulong kenkuana ken dagiti amin a soldadona, ket mangibaonakto iti kampilan a mangkamat kadakuada.
15Ket maammoandanto a siak ni Yahweh, inton iwarawarak ida kadagiti nasion ken iwarasko ida iti entero a daga.
16Ngem ispalekto ti sumagmamano a lallaki kadakuada manipud iti kampilan, iti nakaro a panagbisin, ken iti angol, tapno maisuratda amin dagiti nakarimrimon nga aramidda iti daga a pangipanak kadakuada, isu a maammoandanto a siak ni Yahweh!”
17Immay ti sao ni Yahweh kaniak a kunana,
18“Anak ti tao, agtigergerka a mangan iti tinapaymo ken agpigerger ken agdanagka nga uminum iti danummo.
19Kalpasanna, ibagam kadagiti tattao iti daga, 'Kastoy ti kuna ni Yahweh nga Apo maipapan kadagiti agnanaed iti Jerusalem ken iti daga ti Israel: Agtigtigergerdanto a mangan iti taraonda ken agpigpigergerdanto bayat nga in-inumenda ti danumda, agsipud ta masamsamto dagiti adu unay nga adda iti daga gapu iti kinaranggas dagiti amin nga agnanaed sadiay.
20Isu a dagiti siudad nga adda agnanaed, agbalinto a langalang, agbalinto a let-ang ti daga; isu a maammoanyonto a siak ni Yahweh!”
21Immay manen kaniak ti sao ni Yahweh a kunana,
22“Anak ti tao, ania daytoy a pagsasao nga ibagbagada iti daga ti Israel, a kunana, 'Naglabasen dagiti aldaw, ngem saan met a napasamak ti sirmata?’
23Isu nga ibagam kadakuada, 'Kastoy ti kuna ni Yahweh nga Apo: Pagpatinggaek daytoy nga ibagbagada tapno saanen nga ibaga dagiti tattao daytoy.' Kalpasanna, ipakaammom kadakuada, 'Umadanin dagiti aldaw, ket tunggal sirmata, pumaysonto!'
24Ta awanton dagiti saan a pudno a sirmata ken dagiti makaallilaw a panagipadto iti uneg ti balay ti Israel.
25Ta siak ni Yahweh! Agsaoak ken tungpalek dagiti sasao nga ibagak. Saanton a maitantan daytoy a banag. Ta ibagbagak daytoy a sao bayat a sibibiagkayo, dakayo a nasusukir a tattao, ket ipatungpalko daytoy! —Kastoy ti pakaammo ni Yahweh nga Apo.”
26Immay manen kaniak ti sao ni Yahweh a kunana,
27“Anak ti tao, denggem! Kinuna ti balay ti Israel, 'Ti sirmata a makitkitana ket mapasamakto iti adu nga al-aldaw manipud ita, ket agipadpadto isuna iti mabayag pay a mapasamak.'
28Isu nga ibagam kadakuada, 'Kastoy ti kuna ni Yahweh nga Apo: Saanen a maitantan dagiti sasaok, ngem ti sao a naibagakon ket maaramidto—kastoy ti pakaammo ni Yahweh nga Apo!'”


text:
Enero 28
Ti Enero 28 ti maika-28 nga aldaw ti tawen iti kalendario a Gregoriano. Adda pay 337 nga al-aldaw ti nabati aginggana intono maungpot ti tawen (338 kadagiti bisiesto a tawen).
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1600 – Papa Clemente IX (pimmusay 1669)
- 1938 – Adriano Celentano, Italiano a kumakanta ken aktor
- 1955 – Nicolas Sarkozy, maysa a politiko manipud idiay Pransia
Pimmusay[urnosen | urnosen ti taudan]
- 1996 – Joseph Brodsky, naiyanak a Ruso a mannaniw, Premio Nobel a laureado (naipasngay 1940)


text:
Lao Zi
Ni Laoz i (Chinese 老子, wenno Lao Tzu) ket isu ti maysa a kangrunaan a filosopo iti China.
- Dagiti artikulo nga agraman kadagiti panangilasin ti ISNI
- Dagiti artikulo nga agraman kadagiti panangilasin ti VIAF
- Dagiti artikulo nga agraman kadagiti panangilasin ti WORLDCATID
- Dagiti artikulo nga agraman kadagiti panangilasin ti BIBSYS
- Dagiti artikulo nga agraman kadagiti panangilasin ti BNE
- Dagiti artikulo nga agraman kadagiti panangilasin ti BNF
- Dagiti artikulo nga agraman kadagiti panangilasin ti CANTICN
- Dagiti artikulo nga agraman kadagiti panangilasin ti GND
- Dagiti artikulo nga agraman kadagiti panangilasin ti ICCU
- Dagiti artikulo nga agraman kadagiti panangilasin ti J9U
- Dagiti artikulo nga agraman kadagiti panangilasin ti LCCN
- Dagiti artikulo nga agraman kadagiti panangilasin ti LNB
- Dagiti artikulo nga agraman kadagiti panangilasin ti NDL
- Dagiti artikulo nga agraman kadagiti panangilasin ti NKC
- Dagiti artikulo nga agraman kadagiti panangilasin ti NLA
- Dagiti artikulo nga agraman kadagiti panangilasin ti NLG
- Dagiti artikulo nga agraman kadagiti panangilasin ti NLK
- Dagiti artikulo nga agraman kadagiti panangilasin ti NSK
- Dagiti artikulo nga agraman kadagiti panangilasin ti NTA
- Dagiti artikulo nga agraman kadagiti panangilasin ti PLWABN
- Dagiti artikulo nga agraman kadagiti panangilasin ti SELIBR
- Dagiti artikulo nga agraman kadagiti panangilasin ti VcBA
- Dagiti artikulo nga agraman kadagiti panangilasin ti KULTURNAV
- Dagiti artikulo nga agraman kadagiti panangilasin ti DTBIO
- Dagiti artikulo nga agraman kadagiti panangilasin ti CINII
- Dagiti artikulo nga agraman kadagiti panangilasin ti FAST
- Dagiti artikulo nga agraman kadagiti panangilasin ti MusicBrainz
- Dagiti artikulo nga agraman kadagiti panangilasin ti RISM
- Dagiti artikulo nga agraman kadagiti panangilasin ti RERO
- Dagiti artikulo nga agraman kadagiti panangilasin ti SNAC-ID
- Dagiti artikulo nga agraman kadagiti panangilasin ti SUDOC
- Dagiti artikulo nga agraman kadagiti panangilasin ti Trove
- Kontrol ti autoridad nga agraman kadagiti 32 nga elemento
- Dagiti artikulo nga agraman kadagiti panangilasin ti agduduma
- Amin a pungol nga artikulo
- Dagiti pungol a nangruna nga artikulo


text:
1Naummong iti aglawlaw ni Jesus dagiti Pariseo ken sumagmamano nga eskriba a naggapu idiay Jerusalem.
2Ket nakitada a dadduma kadagiti adalanna ket mangan iti tinapay a narugit dagiti im-imada; a saan a nabuggoan.
3(Ta dagiti Pariseo ken amin a Judio, saanda a mangan malaksid no buggoanda a nasayaat dagiti im-imada; salsalimetmetanda ti kaugalian dagiti panglakayen.
4No aggapu dagiti Pariseo manipud iti pagtagilakoan, saanda a mangan no saanda pay a nakadigos. Ken adu pay dagiti dadduma a pagannurotan a nainget a sursurotenda, pakairamanan ti panangugas kadagiti tasa, paryok, tanso a pagkargaan, ken uray pay dagiti tugaw a pagsanggiran iti panganan.)
5Nagsaludsod dagiti Pariseo ken dagiti eskriba kenni Jesus, “Apay a saan nga agbibiag a maiyannurot kadagiti kaugalian dagiti panglakayen dagiti adalam, ta manganda iti tinapay uray saanda pay a nagbuggo?
6Ngem kinunana kadakuada, “Impadto a nasayaat ni Isaias ti maipapan kadakayo a managinsisingpet, insuratna, 'Daydayawendak dagitoy a tattao kadagiti bibigda, ngem adayo kaniak dagiti puspusoda.'
7Ubbaw a panagdayaw ti idatdatonda kaniak, dagiti pagannurotan ti tattao ti isursuroda a kas doktrinada.'
8Tallikudanyo dagiti bilbilin ti Dios ket dagiti kaugalian dagiti tattao ti salsalimetmetanyo.”
9Ket kinunana kadakuada, “Naglakayo la ketdin a linaksid ti bilin ti Dios tapno matungpalyo ti kaugalianyo!
10Ta kinuna ni Moises, 'Dayawem ti Amam ken ti Inam,' ken, 'Ti agsao iti dakes maipanggep iti amana wenno inana, awan duadua a matayto.'
11Ngem kunayo, 'No kunaen ti maysa a tao iti amana wenno inana, “Aniaman a tulong a maawatyo manipud kaniak ket 'Korban',”' (dayta ket panangibaga iti, 'Naiteden iti Dios') -
12ket saanyonton nga itulok nga agaramid isuna iti aniaman a banag para iti amana wenno iti inana.
13Pagbalbalinenyo ti bilin ti Dios nga awan serserbina gapu iti kaugalianyo nga impatawidyo, ken adu pay a kakasta met laeng a banbanag nga ar-aramidenyo.”
14Inayabanna manen dagiti adu a tattao ket kinunana kadakuada, “Dumngegkayo kaniak, aminkayo, ket amirisenyo.
15Awan ti aggapu iti ruar ti tao a mangrugit kenkuana no sumrek daytoy kenkuana. Ti rumrumuar manipud iti tao ti mangrugit kenkuana.”
17Ita, idi pinanawan ni Jesus dagiti tattao ken simrek iti balay, nagdamag kenkuana dagiti adalanna maipanggep iti pangngarig.
18Kinuna ni Jesus, “Awan latta kadi pay iti pannakaawatyo? Saanyo kadi a makita nga aniaman a sumrek iti tao manipud iti ruar ket saanna rugitan daytoy,
19gapu ta saan a makastrek iti uneg ti pusona, ngem mapan iti uneg ti tianna ket kalpasanna, rummuar a mapan iti kasilyas?” Iti daytoy a panangibaga, pinagbalin ni Jesus amin a makan a nadalus.
20Kinunana, “Ti rumrumuar iti tao ti mangrugrugit kenkuana.
21Ta manipud iti kaunggan ti tao, aggapu iti puso, a tumaud dagiti dakes a panpanunot, kinaderrep, panagtakaw, panangpatay,
22pannakikamalala, panagagum, kinadangkes, panangallilaw, naderrep a panagpanpanunot, apal, panangpadpadakes, kinapalangguad ken kinaawan nakem.
23Amin dagitoy a kinadakes ket agtaud manipud iti kaunggan, ken dagitoy ti mangparugit iti maysa a tao.”
24Pimmanaw isuna sadiay ket napan idiay rehion ti Tiro ken Sidon. Immuneg isuna iti maysa a balay ket saanna a kayat a mammoan ti siasinoman nga adda isuna sadiay, ngem saan isuna a mailemmeng.
25Ngem dagus nga adda babai nga addaan iti ubing nga anak a babai a linuganan iti narugit nga espiritu— a nakangngeg iti maipanggep kenkuana, immay ket nagparintumeng iti sakaananna.
26Ita, ti babai ket maysa a Griego, nagtaud isuna iti puli a Syrophoenicia. Nagpakpakaasi isuna kenni Jesus a paksiatenna ti demonio a limmugan iti anakna a babai.
27Kinunana kenkuana, “Mapakan pay koma nga umuna dagiti ubbing. Ta saan nga umno nga alaen ti tinapay iti ubing ket ipuruak kadagiti aso.”
28Ngem simmungbat isuna a kinunana kenkuana, “Wen, Apo, uray dagiti aso iti sirok ti lamisaan ket kanenda ti murkat a maregreg dagiti ubbing.”
29Kinunana kenkuana, “Gapu ta imbagam daytoy, nawayakan a pumanaw. Rimmuaren ti demonio iti anakmo.”
30Nagsubli isuna iti balayna ket nasarakanna ti ubing a nakaidda iti pagiddaan, ken awenen ti demonio.
31Rimmuar manen isuna manipud iti rehion ti Tiro, nagna idiay Sidon, ket nagturong idiay Baybay ti Galilea sa simmang-at idiay rehion ti Decapolis.
32Ket adda inyegda kenkuana a tuleng ken marigatan nga agsao, ket nagpakpakaasida kenni Jesus nga ipatayna ti imana kenkuana.
33Inyadayona bassit daytoy manipud iti ayan dagiti adu a tattao, ket inkabilna ti ramayna kadagiti lapayag ti lalaki, ket kalpasan a nagtupra, sinagidna ti dila ti lalaki.
34Timmangad isuna sadi langit; nagsennaay ket kinunana kenkuana, “Efata,” dayta ket tapno ibaga, “Aglukat.”
35Ket dagdagus a nalukatan ti panagdengngegna, ken nadadael ti mangtengtengngel iti dilana ket makasaon isuna iti nalawag.
36Imbilinna kadakuada a saanda nga ibaga iti siasinoman. Ngem no kasano kainget ti panangbilinna kadakuada, ad-adda pay ketdi ti panangiwaragawagda iti daytoy.
37Pudno unay a nagsiddaawda ket kunada, “Naaramidna a nasayaat ti amin a banbanag. Pagbalinenna pay a makangngeg dagiti tuleng ken makasao dagiti umel.”


text:
1Kinanta ni David ti linaon daytoy a kanta kenni Yahweh iti aldaw a panangispal ni Yahweh kenkuana manipud iti ima dagiti amin a kabusorna, ken manipud iti ima ni Saul.
2Nagkararag isuna, “Ni Yahweh ti dakkel a bato a sarikedkedko, ti mangispal kaniak.
3Ti Dios ti dakkel a bato a sarikedkedko. Kumamkamangak kenkuana. Isuna ti salaknibko, ti sara iti pannakaisalakanko, ti kalasagko ken ti pagkamkamangak, ti mangisalakan kaniak manipud iti kinaranggas.
4Umawagak kenni Yahweh, a maikari a padayawan, ket maisalakanakto manipud kadagiti kabusorko.
5Gapu ta linikmotnak dagiti dalluyon ni patay. Kasla riningbawannak ti napegges a danum ti kinaawan serserbi.
6Pinulipulandak dagiti tali ti sheol; sinilloannak dagiti palab-og ni patay.
7Iti pannakariribukko immawagak kenni Yahweh; immawagak iti Diosko; nangngegna ti timekko manipud iti templona, ket nakadanun kadagiti lapayagna ti panagkiddawko iti tulong.
8Ket naggingined ti daga ken nagunggon. Nagunggon ken nagindayon dagiti pundasion dagiti langlangit, gapu ta nakapungtot ti Dios.
9Rimmuar ti asuk manipud kadagiti abut ti agongna, ken rimmuar ti gumilgil-ayab nga apuy iti ngiwatna. Napasgedan dagiti beggang babaen iti daytoy.
10Linuktanna dagiti langlangit ket bimmaba isuna, ket adda napuskol a kinasipnget iti babaen dagiti sakana.
11Nagsakay isuna iti kerubin ket timmayab. Nakitada nga agtaytayab isuna a nakalugan kadagiti payyak ti angin.
12Ket pinagbalinna ti sipnget a kasla tolda iti aglawlawna, agur-urnong iti napigsa a tudo dagiti ulep iti tangatang.
13Manipud iti kimat iti sangoananna ket natinnag dagiti dumardarang a beggang.
14Naggurruod ni Yahweh manipud kadagiti langlangit. Nagpukkaw ti Kangangatoan.
15Nangibiat isuna kadagiti pana ken winarawarana dagiti kabusorna— kadagiti kanabsiit ti kimat, winarawarana ida.
16Ket nagparang dagiti pagayusan ti danum; nawaknitan dagiti pundasion ti lubong iti panagpukkaw ni Yahweh para iti gubat, iti napigsa nga anges manipud kadagiti abut ti agongna.
17Ginaw-atnak manipud iti ngato; ket iniggamannak! Ginuyodnak manipud iti naapres a danum.
18Inispalnak manipud iti napigsa a kabusorko, manipud kadagiti nanggura kaniak, gapu ta napigsada unay para kaniak.
19Dinarupdak iti aldaw ti pannakariribukko, ngem ni Yahweh ti timmulong kaniak.
20Inruarnak pay iti nalawa a nawaya a lugar. Insalakannak gapu ta naay-ayo isuna kaniak.
21Ginungunaannak ni Yahweh segun iti kinalintegko; insublinak iti sigud a kasasaadko segun iti kinadalus dagiti imak.
22Gapu ta tinungpalko dagiti wagas ni Yahweh ken saanak a nagtignay a sidadangkes babaen iti panangtallikodko iti Diosko.
23Ta saanko a tinallikudan dagiti amin a lintegna nga adda iti sangoanak; kasta met dagiti bilbilinna.
24Ket awan met pakababalawak iti imatangna, ken inyadayok ti bagik iti basol.
25Isu nga insublinak ni Yahweh iti sigud a kasasaadko segun iti kinalintegko, segun iti kinadalusko iti imatangna.
26Iti daydiay a napudno, ipakitam a napudnoka; iti maysa a tao nga awan pakababalawanna, ipakitam ti bagim nga awan pakababalawanna.
27Iti nadalus, ipakpakitam ti bagim a nadalus, ngem naungetka kadagiti nakillo.
28Isalsalakanmo dagiti agsagsagaba a tattao, ngem bumusor dagiti matam kadagiti napalangguad, ken ipabpababam ida.
29Ta sika ti silaw ko, Yahweh. Lawlawagan ni Yahweh ti kinasipngetko.
30Ta babaen kenka mabalinko a lagtoen ti maysa a bangen; babaen iti Diosko mabalinko a lagtoen ti maysa a pader.
31No maipanggep iti Dios, awan pagkurangan ti wagasna. Nasin-aw ti sao ni Yahweh. Isuna ket maysa a kalasag kadagiti amin a kumamkamang kenkuana.
32Ta siasinno ti Dios no di laeng ni Yahweh? Ken siansinno ti dakkel a bato no di laeng a ti Diostayo?
33Ti Dios ti kamangko, ken iturturongna iti dalanna ti tao nga awan iti pakapilawanna.
34Pappapartakenna dagiti sakak a kas iti ugsa ken ikabkabilnak kadagiti banbantay.
35Sansanayenna dagiti imak para iti gubat, ken dagiti takkiagko a mangpilko kadagiti bai a bronse.
36Intedmo kaniak ti kalasag ti panangisalakanmo, ken babaen iti pabormo pinagbalinnak a natan-ok.
37Nangaramidka iti nalawa a lugar iti babaek a para kadagiti sakak, isu a pulos a saan a maikaglis dagiti sakak.
38Kinamatko dagiti kabusorko ket dinadaelko ida. Saanak a nagsubli aginggana a nadadaelda.
39Inalun-on ken dinadaelko ida; saandan a makabangon. Napasagda iti siruk dagiti sakak.
40Ikkannak iti pigsa a kas iti barikes a pakigubat; ikabkabilmo iti babaek dagiti mangbusbusor kaniak.
41Intedmo kaniak dagiti teltel dagiti kabusorko; pinarmekko dagiti nanggura kaniak.
42Dimmawatda iti tulong; ngem awan ti nangisalakan kadakuada; immmawagda kenni Yahweh, ngem saanna ida a sinungbatan.
43Rinumekko ida a kas iti tapok iti daga, binayok ida a kasla pitak kadagiti kalsada.
44Inispalnak met manipud kadagiti panagsusuppiat dagiti tattaok. Pinagtalinaednak a kas panguloen dagiti nasion. Agserserbi kaniak dagiti tattao a saanko nga am-ammo.
45Napilitan a nagtamed kaniak dagiti ganggannaet.
46Apaman a nangngegandak, nagtulnogda kaniak. Agtigtigerger dagiti ganggannaet a rimmuar kadagiti paglemlemmenganda.
47Agbiag ni Yahweh! Maidaydayaw koma ti dakkel a batok. Maitan-ok koma ti Dios, ti dakkel a bato iti pannakaisalankanko.
48Daytoy ti Dios a mangipatpatungpal iti panangibales para kaniak, ti mangparparukma kadigiti tattao kaniak.
49Winayawayaannak manipud kadagiti kabusorko. Pudno, intag-aynak kadagiti bimmusor kaniak. Is-ispalennak manipud kadagiti naranggas a tattao.
50Isu nga agyamanak kenka, Yahweh, kadagiti nasion; agkantaak kadagiti kanta a pagdayaw iti naganmo.
51Ipapaay ti Dios ti naindaklan a balligi iti arina, ken ipakpakitana iti tulag ti di panagbalbaliw ti panunotna iti pinulotanna, kenni David ken kadagiti kaputotanna, iti agnanayon.”


text:
Panakaideklara ti curfew ken martial law, posible a solosyon iti serye ti panagprotesta sadiay...
BAGUIO CITY - Posible a maisardeng dagiti maisaysayangkat a pro-democracy rally saday Thailand no ipatungpal ti gobyerno sadiay ti curfew a sarunuen...
OFW a nadangran iti panagbettak sadiay Lebanon, inladawanna a milagro ti panakaispalna iti insidente
BAGUIO CITY - 'Milagro' para iti maysa nga OFW sadiay Beirut, Lebanon ti panakaispalna manipud iti napasamak a...
Trabaho ken negosio ti dadduma nga OFWs sadiay Brunei, apektado gapu iti COVID-19 pandemic
BAGUIO CITY - Apektado ti trabaho ken negosio ti dadduma nga OFWs sadiay Brunei kagiddan ti COVID-19...
Kontribusyon dagiti OFWs sadiay Ethiopia iti laban kontra COVID-19, maipampannakkel
BAGUIO CITY - Dinayaw ti dadaulo ti Philippine Embassy in Egypt ti napintas a kontribusyon ti Filipino Community...
Repatriation, kidkiddawen ti adu pay nga OFWs sadiay Africa a naapektaran iti COVID-19 pandemic
BAGUIO CITY - Naipasidong iti repatriation ti agarup sangagasut nga OFWs manipud iti nagduduma a paset ti Africa...
Pinoy workers sadiay Libya, nakaro nga apektado iti agtultuloy a civil war
Photo courtesy of Elmer Cato | Charge D' Affaires En Pied & Head of Mission |Philippine Embassy in Libya
Nasurok 300 nga OFWs manipud Ethiopia a naapektaran iti COVID-19 pandemic, nagawid ditoy pagilian
BAGUIO CITY - Nagawiden ditoy Pilipinas ti nasurok 300 a Pinoy manipud Ethiopia idi napalabas a bulan gapu...
Adu a bangkay dagiti pimmusay gapu iti COVID-19 sadiay UK, agtaltalinaed kadagiti morgue
BAGUIO CITY - Agtaltalinaed kadagiti morgue sadiay United Kingdom (UK) ti bangkay ti dadduma a pimmusay gapu iti...
Sumagmamano a Pinoy workers kadagiti meat plants sadiay Calgary, Canada a naapektaran iti COVID-19,...
BAGUIO CITY - Makapaspasar iti diskriminasion ti dadduma a Pinoy worker sadiay Calgary, Canada kalpasan a naapektaran dagitoy...
Negosyo dagiti sumagmamano a Pinoy immigrants sadiay Nepal, karaman kadagiti nagrikep gapu iti COVID-19...
BAGUIO CITY - Nasayaat ti kasasaad dagiti Pilipino nga agnanaed ken mangmangged sadiay Nepal iti baet ti epekto ti COVID-19 crisis.


text:
Heograpiko a langa
Dagiti heograpiko a langa ket dagiti komponente iti Daga. Adda dagiti dua a kita dagiti heograpiko a langa, dagiti masna a heograpiko a langa ken dagiti artipisial a heograpiko a langa. Dagiti masna a heograpiko a langa ket mairaman ngem saan a limitado kadagiti porma ti daga ken dagiti ekosistema. Kas pagarigan, dagiti rabaw ti daga, bagbagai ti danum, dagiti masna a paset (mangbukel kadagiti amin a mula, ayup ken mikro-organismo iti maysa a lugar a kumaduaanda nga agtigtignay kadagiti amin a a saan a sibibiag a pisikal a banag iti enbironmento) ket dagiti masna a heograpiko a langa. Bayat, a dagiti pagtaengan ti tattao, dagiti nainhenieria a pinabangon ken dadduma pay a ket dagiti kita ti artipisial a heograpiko a langa.
Dagiti masna a heograpiko a langa[urnosen | urnosen ti taudan]
Dagiti ekosistema[urnosen | urnosen ti taudan]
"Ti aniaman a paset a mangiraman kadagiti amin nga organismo (kasla iti: "komunidad") iti maysa a naited a lugar ti pisikal nga enbironmento tapno agayus iti enerhia a mangiturong ti nalawag a naipalawag a thropiko nga estruktura, biotiko a dibersidad, ken dagiti siklo ti materiales (kasla iti: panagisinnukat dagiti materiales a baetan dagiti sibibiag ken saan a sibibiag a paset) iti kaunegan ti sistema iti maysa nga ekosistema."[1] Dagiti sibibiag organismo ket agturltuloyda a makitinnignay iti maysa nga agasmang iti pannakaikabagian kadagiti amin a sabali nga elemento a mangbukel ti enbironmento a rumsuaanda, ken ti "ekosistema" ket mangipalpalawag ti aniaman a kasasaad nga adaa ti pannakaikabagian a baetan dagiti organismo ken enbironmento.
ti biome ket maysa a heograpiko a naipalawag a lugar iti ekolohiko a kapadpada dagiti komunidad dagiti mula, dagiti ayup, ken dagiti organismo iti daga, a kadawyan a tinawtawagan a kas dagiti ekosistema. Dagiti biome ket naipalpalawag a naibatay kadagiti banag a kas dagiti estruktura ti mula (a kas dagiti kayo, babassit a mula, ken dagiti ruot), dagiti kita ti bulong (a kas dagiti akaba a bulong ken dagiti dagum a bulong), dagiti pagbaetan ti mula (bakir, kakaykaywan, sabana), ken klima. Saan a maipada iti ekosona, dagiti biome ket saan a naipalawag babaen ti henetiko, taksonomiko, wenno dagiti naipakasaritaan a pagpapadaan. Dagiti biome ket kadawyan a nailaslasin nga adda dagiti naisangayan a tabas iti ekolohiko a panagsisinnaruno ken klimax a mulmula. Ti maysa nga ekosistema ket ti pay lugar a pagtaengan dagiti ayup kadagiti biome (Taaw, Desierto, Karuotan ken dadduma pay)
Dagiti porma ti daga[urnosen | urnosen ti taudan]
Ti porma ti daga ket buklen ti heomorpoliko a paset, ken naindaklan a naipalpalawag babaen ti rabawna manipud ti lokasion iti ladawan ti daga, a kas paset ti rabaw ti daga, ken daytoy, ket kadawyan a maysa nga elemento iti topograpia. Dagiti porma ti daga ket naikategoria babaen kadagiti banag a kas ti kangato, bangkirig, orientasion, stratipikasion, pannakaiparang ti bato, ken kita ti daga. Dagitoy ket mairaman ti bunton, turod, dagiti derraas, dagiti ginget, dagiti karayan ken dagiti nadumaduma pay nga elemento. Dagiti taaw ken dagiti kontinente ket isu dagitoy ti kangatuan nga urnos dagiti porma ti daga.
Ti bagi ti danum ket ti aniaman nga adu a pannakaurnong iti danum, a kadawyan a mangsaksakup iti Daga. Ti termino a bagi iti danum ket kadawyan a mangitudtudo iti dakkel a pannakaurnong iti danum,a kas dagiti taaw, dagiti baybay, ken dagiti danaw, ngem daytoy ket mabalin pay a mangitudo kadagti basbassit a urnong iti danum a kas dagiti alog, dagiti lubnak wenno dagiti kalugnakan. Dagiti karayan, dagiti waig, dagiti kanal, ken dagiti dadduma pay a heograpiko a langa a dagiti danum ket agayus manipud ti maysa a lugar iti sabali ket kankanayon a saan a naibagbaga a "bagbagi" iti danum, ngem dagitoy ket nairaman ditoy a kas dagiti heograpiko a pannakaporma a mangipakpakita ti danum.
Dagiti artipisial a heograpiko a langa[urnosen | urnosen ti taudan]
Dagiti pagtaengan[urnosen | urnosen ti taudan]
Ti pagtaengan ket maysa a permanente wenno temporario a komunidad a pagnaedan ti tattao. Ti pagtaengan ket mabalin a sumakup iti kadakkel manipud ti bassit a bilang dagiti naigrupo a pagtaengan a aginggana kadagiti siudad nga adda dagiti naipalikmut nga urbano a luglugar. Ti mediebal a pagtaengan a grupo ti agsusukisok (Britaniko a gunglo)[2] ketmangiramraman a kas paset ti pagtaengan, dagiti naikuyog a langlanga a kas dagiti kalsada, dagiti naaladan, dagiti sistema ti talon, dagiti pagbeddengan a bangkag ken dagiti kanal, dagiti alog, dagiti parke ken dagiti kakaykaywan, dagiti molino, dagiti manor a balbalay, dagiti poso ken dagiti simbaan.
Dagiti nainhenieria a pinabangon[urnosen | urnosen ti taudan]
Dagiti nainhenieria a heograpiko a langa a kas dagiti kalsada, dagiti rangtay, dagiti eropuerto, dagiti perokaril, dagiti pasdek, dagiti penned, ken dagiti pagurnongan ti danum, a paset dagiti antroposperio gaputa dagitoy ket inaramid ti tao, ket artipisial a heograpiko a langa dagitoy.
Dagiti kartograpiko a langa[urnosen | urnosen ti taudan]
Dagiti kartograpiko a langa ket dagiti kita iti abstrakto a heograpiko a langa - dagitoy ket agparang kadagiti mapa ngem saan a mabirukan iti planeta, urayno dagitoy ket mabirukan iti planeta. Kas pagarigan, mabalinmo a makita ti Ekuador kadagiti mapa, ngem no agtaktakderka idiay Ekuador saanmo a mabalin a makita, gaputa daytoy ket teoretika a linia laeng a maus-usar para iti reperensia, nabigasion, ken panagrukod.


text:
Wikipedia:VisualEditor/Alagaden ti agar-aramat
- VisualEditor
- Pagibagaan a panid (iti Ilokano)
- Pagibagaan a panid (iti Ingles) - idiay MediaWiki
- Apay a maararamid daytoy?
- Dokumentasion:
- Masansan a salsaludsod (iti Ingles) - idiay MediaWiki
- Panagrang-ay:
- Dagti linawas ken binulan a reporta ti kasasaad (iti Ingles) - idiay MediaWiki
- WMF Roadmap (iti Ingles) - idiay MediaWiki
- Inheniera a gangandat ti WMF, 2013-2014 (iti Ingles) - idiay MediaWiki
- Alagaden ti agar-aramat / Panag-usar
- Dagiti apat ti teklado
- TemplateData
- Pagsursuruan ti TemplateData
- Sentral a Pagipatarusan - idiay MediaWiki
- Kangrunaan a panid ti panagsukisok (iti Ingles) - idiay Meta
- Dagiti inoras nga inurnos, VisualEditor vs. wikitext
babaen ti tipo ti agar-aramat, a kas % kadagiti amin nga inurnos
- Dagiti inoras nga inurnos, VisualEditor vs. wikitext
babaen ti tipo ti agar-aramat, a kas % kadagiti amin a inurnos babaen ti tipo ti agar-aramat
- Dagiti inoras nga inurnos, VisualEditor vs. wikitext
a kas % kadagiti amin nga inurnos
- Dagiti inoras nga inurnos, VisualEditor vs. wikitext
patingga a bilang dagiti inurnos
- Dagiti inoras nga inurnos, VisualEditor vs. wikitext
patingga a bilang dagiti inurnos, babaen ti tipo ti agar-aramat
- Dagiti inaldaw a nga agur-urnos babaen ti UI
babaen ti tipo ti agar-aramat
- Dagiti inoras a naipasubli a pabagbalbaliw
babaen ti tipo ti panangisubli
- Pagipadasan ti kinaudi a bersion ti VisualEditor - idiay MediaWiki
- Bugzilla
Ditoy Ilokano Wikipedia, mabalin aminen dagiti agar-aramat ti agurnos kadagiti panid nga agusar ti VisualEditor (VE), wenno agusar ti klasiko panangisurat iti wiki (wikitext). Ti VisualEditor ket magun-od a kakuyogna ti kasisigud nga editor ti wikitext. Mabalin nga usaren ti VE babaen ti panagpindut ti
Urnosen, ken makita daytoy kadagiti ngato ti panid, ken kaariping dagiti paulo ti paset. Mabalin pay met nga usaren ti wikitext a panag-urnos babaen ti panagpindut ti
Urnosen ti taudan.
Ti VE ket magun-od laeng kadagiti sumaganad a kita ti panid (nagan ti espasio:)
- Artikulo
- Agar-aramat
- Kategoria
- Tulong
- Papeles (ngem saan a dagiti papeles, wenno dagiti sabali a panid, idiay Wikimedia Commons)
Panaglukat ti VisualEditorUrnosen
Mangrugrugi: ti baras ti ramit ti VisualEditorUrnosen
Panagidulin kadagiti binaliwanUrnosen
Panag-urnos kadagiti silpoUrnosen
Panag-urnos kadagiti ladawan ken dagiti dadduma a papeles ti midiaUrnosen
Panag-rnos kadagiti reperensiaUrnosen
Panag-urnos kadagiti plantiliaUrnosen
Panag-urnos kadagiti kategoriaUrnosen
Panag-urnos ti pormula ti matematika ken naipangruna a banbanagUrnosen
Adda met dagiti banag, a kas dagiti galeria ti ladawan, pormula ti matematika ken dagiti tokar ti musika a saan pay a nasuportaran babaen ti VisualEditor. Aginggana no mabalindanto, nasken sa dagus nga urnosem dagitoy iti taudan ti wikitext no kayatmo a baliwan wenno agnayon kadagitoy.
Dagiti apat ti tekladoUrnosen
Adu met dagiti editor a nasansan nga agus-usar ti panangikabil ti dagus a wikitext, a naipangpangruna ti napuskol, italiko ken dagiti silpo ti wiki. Dagiti apat ti teklado ket mangpalubos ti nadaras a panangisengngat ti maipada a pormat a saan nga agpindut kadagiti buton ti baras ti ramit. Dagiti kadawyan ng apat, ken dagiti inususar babaen dagiti editor, ket mabalin iti VisualEditor:


text:
Plantilia:Datos ti pagilian Estados Unidos
Ti
Plantilia:Datos ti pagilian Estados Unidos ket isu ti akin-uneg a paglaonan ti datos a saan a naikeddeng a dagus a mailak-am. Saan a dagus nga us-usaren daytoy babaen dagiti plantilia a kas ti
wagayway,
wagaywayikono, ken dadduma pay.
Dagiti kadawyan a parametro
Dagiti sabali a wagayway
Wagayway ti militar
Mangiraman daytoy a plantilia kadagiti sabali a wagayway ti marina a mausar iti Plantilia:Navy:
{{navy|Estados Unidos}}→ United States Navy
{{wagaywayikono|Estados Unidos|naval}}→
Mangiraman daytoy a plantilia kadagiti sabali a wagayway ti aero puersa a mausar iti Plantilia:Air force:
{{air force|Estados Unidos}}→ Aero Puersa ti Estados Unidos
{{wagaywayikono|Estados Unidos|aero puersa}}→
Mangiraman daytoy a plantilia kadagiti sabali a wagayway ti buyot a mausar iti Plantilia:Army:
{{army|Estados Unidos}}→ Buyot ti Estados Unidos
{{wagaywayikono|Estados Unidos|buyot}}→
Baw-ing a parbo a naganMausar pay daytoy a plantilia babaen ti parbo a nagan (naibaw-ing iti daytoy a plantilia):
Kitaen dagiti nakasilpo ditoy para iti napno a listaan dagiti baw-ing.
Dagiti pagarigan a panagusar
{{wagayway|Estados Unidos}}→ Estados Unidos
{{wagaywayikono|Estados Unidos}}→
Panagusar iti sabali a wagayway
{{wagayway|Estados Unidos|1776}}→ Estados Unidos
{{wagaywayikono|Estados Unidos|1776}}→
Panagusar iti baw-ing a parbo a nagan
{{wagaywayikono|USA}}→
{{wagaywaypagilian|USA}}→ Estados Unidos
{{wagayway|USA}}→ USA
Dagiti dadduma pay a pakaammo
Dagiti wagayway ti estado
Mabalin pay a magun-od dagiti plantilia ti Datos_ti_pagilian para iti tunggal maysa nga kadagiti limapulo nga estado ti Estados Unidos ken ti Distrito ti Columbia:
Dagiti wagayway ti di nainkorporado a teritorio
Magun-od pay dagiti plantilia ti Datos_ti_pagilian para kadagiti nadumaduma a several organized terteritorio ti Estados Unidos. Adu kadagiti di naurnos a teritorio ket saanda a matagtagitao wenno awan dagiti indihenio nga agtataeng, ken awananda pay iti naisangayan a wagayway. Para kadagita, pangngaasi nga usaren ti
{{wagaywayikono|Estados Unidos}}.
Datos ti plantilia
TemplateData para iti Datos ti pagilian Estados Unidos
Nasken a saan a dagus a mausar daytoy a plantilia. Saan a dagus nga inus-usar daytoy babaen dagiti plantilia ti wagayway a kas ti Plantilia:Wagayway ken Plantilia:Wagaywayikono.
Kitaen pay
- en:Wikipedia:WikiProject Flag Template
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Bernard Verdcourt
Ni Bernard Verdcourt (20 Enero 1925 – 25 Oktubre 2011) ket maysa idi a biologo ken taksonomo, a kaaduan nga ammo a kas maysa a botaniko ken kalpasanna maysa a Honorario nga Agsuksukisok a Kadua iti Naarian a Botaniko a Harhardin, Kew iti Londres.[1] Sakbay a napan idiay Kew idi 1964, isu ket naigimong iti Herbario iti Daya nga Aprika kadagiti napalabas a 15 a tawen. Uray no ti kaaduan nga ammo nga obrana ket mabalin a mangbukel kadagiti adu a panagadalna iti flora ti Daya nga Aprika, adu pay iti kontribusionna a mainaig kadagiti naindagaan a mollusk ti Aprika ken ti entomolohia. Nakaawat ni Dr. Verdcourt iti Medalia Linneano para iti botanika manipud iti Kagimongan a Linneano iti Londres idi 2000.[2][3][4] Ti listaan dagiti pablaakna ket mairaman dagiti ad-adu ngem 1,000 a sientipiko nga obra.[2] Ti pagalagadan a pangyababaan ti mannurat iti Verdc. ket inus-usar a mangitudo daytoy a tao a kas ti mannurat no agdakamat iti nagan a botaniko.[5]
Dagiti napili a nangruna nga obraUrnosen
- Verdcourt, B. (1951–1957). Notes on the snails of north-east Teritorio ti Tanganyika. [Walo a parparte]
- Verdcourt, B. et al. (1956–1995). Flora ti Tropikal a Daya nga Aprika. Kew Bulletin and other publications. [Pakabilangan dagiti 71 a pamilia]
- Verdcourt, B. et al. (2001–2005). Flora ti Tropikal a Daya nga Aprika. Rotterdam: Balkema. [Pakabilangan dagiti 12 a pamilia]
Dagiti nagibasaranUrnosen
- ^ Science Obituaries: Bernard Verdcourt
- ^ a b Award to Bernard Vercourt. Kew Scientist: Apr 2000(17):4.
- ^ "Verdcourt, Bernard". Naiyarkibo manipud iti kasisigud idi 2008-11-20. Naala idi 2008-11-20. Kew Gardens
- ^ http://www.linnean.org/index.php?id=347 Linnean Society of London
- ^ IPNI. Verdc.


text:
Nabato a Banbantay
Ti Nabato a Banbantay (Ingles: Rocky Mountains wenno the Rockies) ket ti kangrunaan a kabambantayan idiay lumaud nga Amianan nga Amerika. Ti Nabato a Banbantay ket gumay-ay ti adadu ngem 3,000 milia (4,830 km) manipud ti akin-amiananan a paset ti Britaniko a Columbia, idiay lumaud a Kanada, aginggana idiay New Mexico, idiay abagatan a laud ti Estados Unidos. Iti kaunegan ti Kabambantayan ti Amianan nga Amerika, ti Nabato a Banbantay ket kasla naisangsangayan manipud ti Kabambantayan ti Aplaya a Pasipiko ken ti Sariap a Kabambantayan ken ti Sierra Nevada nga amin dagitoy ket adadayo a naisanglad iti laud.
Ti Nabato a Banbantay ket naporma manipud idi 80 a riwriw aginggan idi 55 a riwriw a tawtawen babaen ti Laramide orohenesis. Manipud idin, ti nuruno babaen ti danum ken dagiti glasier ket nakitikit ti kabambantayan kadagiti dramatiko a ginget ken panpantok. Iti kagibusan ti kinaudi a panawen ti yelo, ti tattao ket nagrugrugida a tinataengan dagiti kabambantayan. Kalpasan dagiti Europeano, a kas ni Apo Alexander MacKenzie ken ti Lewis ken Clark ekspedision, ket nagrugrugida a nagsuksukimat ti kabambantayan, dagiti minerales ken dagiti dudot ket nagpaandar ti immuna nga ekonomiko a panasuksukimat kadagiti banbantay, urayno dagiti kabanbantayan ket saanda napusek a natataengan.
Iti agdama, kaaduan ti kabambantayan ket nasalakniban babaen kadagti parke ken kabakiran a dagdaga, ken daytoy ket nadayeg a papanan dagiti turista, a naipangpangruna ti panagpagpagna, panagkampo, panagkalkalay-ay ti bantay, panagkalap, panaganup, panagbisikleta ti bantay, panag-iski, ken snowboard.
Dagiti nagibasaran[urnosen | urnosen ti taudan]
Adu pay a mabasbasa[urnosen | urnosen ti taudan]
- Baron, Jill (2002). Langlanga ti Nabato a Banbantay: ti ekolohiko a perspektibo. Island Press. ISBN 1-55963-953-9.
- Newby, Rick (2004). Rehion ti Nabato a Banbantay. Greenwood Press. ISBN 0-313-32817-X.
Dagiti akinruar a silpo[urnosen | urnosen ti taudan]
Dagiti midia a mainaig iti Nabato a Banbantay iti Wikimedia Commons
- Nabato a Banbantay
- Heolohia ti Nabato a Banbantay
- Nalatak a Panakabingay ti Amianan nga Amerika
- Dagiti pisiograpiko a panakabingbingay
- Dagiti pisiograpiko a rehion ti Estados Unidos
- Dagiti kabambantayan ti Colorado
- Dagiti kabambantayan ti Alberta
- Dagiti kabambantayan ti Britaniko a Columbia
- Dagiti kabambantayan ti Idaho
- Dagiti kabambantayan ti Montana
- Dagiti kabambantayan ti New Mexico
- Dagiti kabambantayan ti Utah
- Dagiti kabambantayan ti Wyoming


text:
1Nakiuman ni David kadagiti pangulo dagiti rinibu, ken ginasut, agraman ti tunggal mangidadaulo.
2Kinuna ni David kadagiti amin a gimong ti Israel, “No ipagarupyo a naimbag daytoy kadakayo, ken no naggapu daytoy kenni Yahweh a Diostayo, mangibaontayo kadagiti mensahero iti sadinoman a disso kadagiti kakabsattayo a agtaltalinaed kadagiti amin a rehion ti Israel, ken kadagiti papadi ken dagiti Levita nga adda kadagiti siudadda. Mabagaanda koma a makitiponda kadatayo.
3Isublitayo ti lakasa ti Diostayo kadatayo, ta saantayo a sinapul ti pagayatanna kadagiti aldaw ti panagturay ni Saul.”
4Immanamong ti sibubukel a gimong a mangaramid kadagitoy a banbanag, gapu ta kasla nalinteg dagitoy iti mata dagiti amin a tattao.
5Inummong ngarud ni David ti amin nga Israel, manipud iti Karayan Sihor idiay Egipto agingga idiay Lebo Hamat, tapno iyegda ti lakasa ti Dios manipud Kiriat Jearim.
6Simmang-at da David ken dagiti amin a tattao ti Israel idiay Baalah, dayta ket ti Kiriat Jeraim, a kukua ti Juda, tapno isang-atda manipud sadiay ti lakasa ti Dios, a naawagan iti nagan ni Yahweh, ni Yahweh a madaydayaw, a nakatugaw iti ngatoen ti kerubin.
7Imparabawda ngarud ti lakasa ti Dios iti kabarbaro a kariton. Inruarda daytoy iti balay ni Abinadab. Ni Uzza kenni Ahio ti mangiturturong ti kariton.
8Agrarambak da David ken dagiiti amin a tattao ti Israel iti amin a pigsada. Nagkankantada kabayatan ti panagtuktokarda kadagiti nakuwerdasan nga instrumento, dagiti pandereta, piangpiang, ken kadagiti tangguyob.
9Idi nakadanunda iti pagirikan ni Kidon, inyunnat ni Uzza ti imana tapno tenglenna ti lakasa gapu ta naitibkol ti baka.
10Ket simged ti pungtot ni Yahweh kenni Uzza, ket pinatayna isuna gapu ta inyunnat ni Uzza ti imana iti lakasa. Natay isuna sadiay iti sangoanan ti Dios.
11Nakapungtot ni David gapu ta pinatay ni Yahweh ni Uzza. Naawagan dayta a lugar iti Perez Uzza agingga iti daytoy nga aldaw.
12Nagbuteng ni David iti Dios ti dayta nga aldaw. Kinunana, “Kasano nga maiyawidko ti lakasa ti Dios iti pagtaengak?”
13Saan ngarud nga inyalis ni David ti lakasa iti siudad ni David, ngem impanna daytoy iti balay ni Obed Edom a Geteo.
14Tallo a bulan a nagtalinaed ti lakasa ti Dios iti balay ti sangkabbalayan ni Obed Edom. Isu a binendisionan ni Yahweh ti balayna ken ti amin a sanikuana.


text:
1Iti dayta a tiempo, nagsakit ni Abias nga anak ni Jeroboam.
2Kinuna ni Jeroboam iti asawana, “Pangaasim ta agrubbuatka ket manglimlimoka, tapno saanka a mailasin a kas asawak, ket mapanka idiay Silo, gapu ta adda sadiay ni Ahija a profeta; isuna ti nagsao maipanggep kaniak, kinunana nga agbalinakto nga ari kadagitoy a tattao.
3Mangitugotka iti sangapulo a tinapay, sumagmamano a bibingka ken maysa garapon a diro, ket mapanka kenni Ahija. Ibagananto kenka no anianto ti mapasamak iti ubing.”
4Kasta ti inaramid ti asawa ni Jeroboam; pimmanaw isuna ket napan idiay Silo ket dimteng iti balay ni Ahija. Ita, saanen a makakita ni Ahija, ta kimmapuyen dagiti matana gapu iti tawenna.
5Kinuna ni Yahweh kenni Ahija, “Kitaem, um-umay ti asawa ni Jeroboam tapno agdawat iti pamagbaga kenka maipangggep iti anakna, ta agsakit isuna. Kastoy ti ibagam kenkuana, gapu ta inton sumangpet isuna, agpammarangto a kasla sabali isuna a babai.”
6Idi nangeg ni Ahija ti arimpadekna bayat nga umun-uneg isuna iti ruangan, kinunana, “Sumrekka, asawa ni Jeroboam. Apay nga agpampammarangka a sabali a tao? Naibaonak kenka nga addaan iti saan a nasayaat a damag.
7Mapanka, ibagam kenni Jeroboam a kuna ni Yahweh a Dios ti Israel, 'Pinilika manipud kadagiti tattao tapno pagbalinenka a mangidaulo kadagiti tattaok nga Israelita.
8Innalak ti pagarian manipud iti pamilia ni David ket intedko kenka daytoy, ngem saanka a kas iti adipenko a ni David, a nagtulnog kadagiti bilbilinko ken simmurot kaniak iti amin a pusona, ken aramidenna laeng ti rumbeng iti panagkitak.
9Ngem ketdi, nakaaramidka iti dakes, a nakarkaro ngem kadagiti amin nga imun-una kenka. Nangaramidka kadagiti didiosen, ken nangsukogka kadagiti landok a ladawan tapno pagpungtotennak, ket tallikudannak
10Kitaem ngarud, mangyegak iti didigra iti pamiliam; pukawekto kenka ti tunggal ubing a lallaki iti Israel, balud man wenno siwawaya, ket ikkatekto amin ti pamiliam, kas iti maysa a tao a mangpupuor iti rugit agingga a mapukaw daytoy.
11Siasinoman a kameng ti pamiliam a matay iti uneg ti siudad ket kanento dagiti aso, ket siasinoman a matay idiay away ket kanento dagiti billit iti tangatang, ta Siak, a ni Yahweh, ti nagkuna iti daytoy.'
12Isu nga agawidkan, asawa ni Jeroboam, ket agsublika iti pagtaengam; inton sumrek ti sakam iti siudad, matayto ti ubing a ni Abija.
13Dung-awanto isuna ti entero nga Israel ken itabonda isuna. Isuna laeng manipud iti pamilia ni Jeroboam ti maitanem, gapu ta isuna laeng, manipud iti balay ni Jeroboam, ti pakasarakan iti nasayaat iti imatang ni Yahweh a Dios ti Israel.
14Kasta met a mangisaadto ni Yahweh iti maysa nga ari ti Israel a manggibus iti pamilia ni Jeroboam iti dayta nga aldaw. Itan ti aldaw.
15Ta darupento ni Yahweh ti Israel a kas iti runo a nagungon iti danum, ket parutennanto ti Israel manpud iti daytoy a nadam-eg a daga nga intedna kadagiti kapuonanda. Iwara-warananto ida iti ballasiw ti Karayan Eufrates, gapu ta nangaramidda kadagiti imahe ni Asera a diosda ket pinagpungtotda ni Yahweh.
16Baybay-annanto ti Israel gapu kadagiti basol ni Jeroboam, dagiti basol nga inaramidna, ket insungsongna nga agbasol ti Israel babaen iti daytoy.”
17Isu a timmakder ti asawa ni Jeroboam ket pimmanaw, ket dimteng idiay Tirza. Apaman a nakastrek isuna iti pagserkan ti balayna, natay ti ubing.
18Intabon isuna ti entero nga Israel ken dinung-awanda isuna, kas naibaga kadakuada babaen iti sasao ni Yahweh a sinaritana babaen iti adipenna a ni profeta Ahija.
19No maipapan kadagiti dadduma a banbanag maipanggep kenni Jeroboam, no kasano a nakigubat ken no kasano a nagturay isuna, adtoy, naisurat dagitoy iti Libro dagiti Pakasaritaan dagiti Ari ti Israel.
20Nagturay ni Jeroboam iti duapulo ket dua a tawen ket kalpasanna pimmusay isuna, ket ni Nadab nga anakna ti nagbalin nga ari a simmukat kenkuana.
21Ita, ni Rehoboam nga anak ni Solomon ket agturturay idiay Juda. Uppat a pulo ket maysa iti tawen ni Rehoboam idi nagbalin isuna nga ari, ket nagturay isuna iti sangapulo ket pito a tawen idiay Jerusalem, ti siudad a pinili ni Yahweh manipud kadagiti amin a tribu ti Israel a pangikabilanna iti naganna. Ti nagan ti inana ket Naama nga Ammonita.
22Dakes ti inaramid ti Juda iti imatang ni Yahweh; pinagimonda isuna gapu kadagiti basol nga inaramidda, a nakarkaro ngem kadagiti banbanag nga inaramid dagiti ammada.
23Ta nangaramidda pay kadagiti nangato a disso a pagdaydayawanda, nasagradoan a bato nga adigi, ken imahe ni Asera kadagiti nangato a turod ken sirok iti narukbos a kayo.
24Adda pay dagiti lallaki a balangkantis iti daga. Inaramidda met dagiti makarimon a banbanag nga inaramid dagiti nasion a pinatalaw ni Yahweh iti sangoanan dagiti tattao ti Israel.
25Ket napasamak iti maikalima a tawen ni Ari Rehoboam, bimmusor ni Sisak nga ari ti Egipto iti Jerusalem.
26Innalana dagiti gameng iti balay ni Yahweh, ken dagiti gameng iti balay ti ari. Innalana amin a banbanag; innalana pay dagiti kalasag a balitok nga inaramid ni Solomon.
27Nagaramid ni ari Rehoboam kadagiti kalasag a bronse a kasukatna ket intalekna dagitoy kadagiti ima dagiti mangidadaulo iti guardia, a mangbanbantay kadagiti ruangan ti balay ti ari.
28Napasamak a tunggal sumrek ti ari iti balay ni Yahweh, bagkaten dagitoy dagiti agbanbantay; ket kalpasanna, isublida dagitoy iti balay a paggigianan dagiti guardia.
29No maipapan kadagiti dadduma a banbanag maipanggep kenni Rehoboam, ken amin nga inaramidna, saan kadi a naisurat dagidiay iti Libro dagiti Pakasaritaan dagiti Ari ti Juda?
30Kanayon nga adda ti agtultuloy a gubat iti nagbaetan iti balay ni Rehoboam ken ti balay ni Jeroboam.
31Pimmusay ni Rehoboam ket intabonda isuna iti nakaitabonan dagiti kapuonanda idiay siudad ni David. Ti nagan ti inana ket Naama nga Ammonita. Nagbalin nga ari ni Abias nga anakna kas kasukatna.


text:
Enero 26
Ti Enero 26 ti maika-26 nga aldaw ti tawen iti kalendario a Gregoriano. Adda pay 339 nga al-aldaw ti nabati aginggana intono maungpot ti tawen (340 kadagiti bisiesto a tawen).
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1925 – Paul Newman, Amerikano nga aktor, negosiante ken pilantropo (pimmusay 2008)
Pimmusay[urnosen | urnosen ti taudan]
- 1979 – Nelson Rockefeller, Gobernador ti New York, Bise Presidente iti Estados Unidos (naipasngay 1908)
- 1992 – José Ferrer, taga-Puerto Rico nga aktor (naipasngay 1912)
- 1994 – Yevgeny Leonov, Ruso nga aktor (naipasngay 1926)


text:
Hunio 7
Ti Hunio 7 ti maika-158 nga aldaw ti tawen (maika-159 kadagiti bisiesto a tawen) iti kalendario a Gregoriano. Adda pay 207 nga al-aldaw ti nabati aginggana intono maungpot ti tawen.
PaspasamakUrnosen
NaipasngayUrnosen
- 1909 – Jessica Tandy, Ingles-Amerikana nga aktres (pimmusay 1994)
- 1952 – Orhan Pamuk, Turko a mannurat, nagungunaan iti Premio Nobel iti Literatura
- 1959 – Mike Pence, maika-48 a Bise Presidente iti Estados Unidos
PimmusayUrnosen
- 1954 – Alan Turing, Briton a matematiko (naipasngay 1912)
- 1965 – Judy Holliday, Amerikana nga aktres (naipasngay 1921)


text:
Kategoria:Dagiti pagsasao nga awanan iti kodigo ti Glottolog
Dagit isumaganad a pagsasao ken dialekto ket saan pay a nakeddengan iti kodigo babaen ti Glottolog.
Matawagan daytoy a kategoria babaen ti panangisaad ti
glotto iti "awan" iti {{Infobox pagsasao}}.
Dagiti subkategoria
Daytoy a kategoria ket addaan laeng iti sumaganad a subkategoria.
Pampanid iti kategoria "Dagiti pagsasao nga awanan iti kodigo ti Glottolog"
Dagiti sumaganad a 34 a panid ket adda iti daytoy a kategoria, manipud iti 34 a dagup.